Kerajaan Negeri Lapor Tiada Aktiviti Pembalakan Di Hutan Simpan Gunung Jerai

Fenomena kepala air dan kejadian banjir kilat telah melanda beberapa kawasan di Kedah. Antara kawasan yang terjejas adalah Hutan Simpan Gunung Jerai yang menyaksikan fenomena kepala air. Sejak itu, Berita Harian melaporkan tiga kakitangan Jerai Hill Resort, terselamat manakala seorang lagi masih hilang selepas terperangkap dalam kejadian kepala air di Gunung Jerai.

Dalam satu kenyataan oleh kerajaan negeri, Menteri Besar, Muhammad Sanusi Md Nor memaklumkan bahawa tiada sebarang aktiviti pembalakan di Hutan Simpan Gunung Jerai. Ini kerana kawasan tersebut telah diwartakan sebagai Hutan Perlindungan. Kejadian banjir kilat yang berlaku di Hutan Simpan Gunung Jerai adalah disebabkan fenomena kepala air di puncak Gunung Jerai.

Parts of Kedah are facing flash floods due to heavy rainfall.

Sungai Petani, Tupah, Merbok, Gurun, Yan, Kaki Gunung Jerai. All are affected at the moment. May Allah SWT ease all those effected. pic.twitter.com/1nLwFCIGA1

— H.A.R.D (@soulbeast44) August 18, 2021

“Sebagaimana sedia maklum, berlaku musibah banjir kilat petang tadi di kawasan persekitaran Hutan Simpan Gunung Jerai. Untuk makluman, tiada aktiviti pembalakan di Hutan Simpan Gunung Jerai kerana hutan simpan itu diwartakan sebagai Hutan Perlindungan,” katanya.

Tambahnya lagi, kejadian banjir kilat ini telah menyebabkan pokok sekitar hutan simpan turut dibawa arus deras sehingga ke sungai. Ia turut mengakibatkan banjir kilat di beberapa kawasan termasuk kampung yang terletak di sekitar kaki gunung di Yan dan Merbok. Setakat ini, lebih 20 rumah penduduk dilaporkan rosak.

Seperti berada di Jepun, keindahan ‘Bunga Sakura’ kembali warnai Kedah. Klik pautan di bawah untuk membaca.

Seperti Berada Di Jepun, Keindahan ‘Bunga Sakura’ Kembali Warnai Kedah

Penemuan Kapal Berusia 2,000 Tahun Di Kedah Bukti Kerancakan Industri Besi Melayu Purba


Kerajaan Negeri Pahang Nafi Dakwaan Pesakit COVID-19 Ditempatkan Di Hotel First World

Tular baru-baru ini apabila dikongsikan di media sosial mengenai pesakit kes positif COVID-19 di Pahang ditempatkan di hotel yang sememangnya popular di Genting Highlands iaitu First World. Penularan berita tersebut secara tidak langsung membuatkan orang ramai takut serta memilih untuk tidak menginap di hotel berkenaan.

Sehubungan dengan itu, Kerajaan Negeri Pahang menerusi page Facebook rasmi mereka pada hari ini telah mengumumkan perkongsian mesej yang tular di mana pesakit COVID-19 ditempatkan di hotel berkenaan adalah dakwaan palsu malahan semua individu yang didapati positif dihantar ke pusat kuarantin ditetapkan dan bukannya ke Hotel First World.

Dalam erti kata lain, tidak timbul isu di mana para pesakit diletakkan di Hotel First World. Pengarah Majlis Keselamatan Negara (MKN) Pahang, Mohd Zairasyahli Shah Zakaria berkata pihak polis telah lama berada di kawasan berkenaan bagi mengawal dan melakukan pemantauan susulan penularan kes COVID-19.

Kawalan ketat turut dijalankan selepas beberapa kawasan di Genting Highlands dilaksanakan Perintah Kawalan Pergerakan Diperketat (PKPD).

Dilaporkan warga asing sanggup merentas negeri jumpa kawan di Genting Highlands antara yang menjadi punca kluster Genting.

Warga Asing Rentas Negeri Jumpa Kawan Di Genting Hinglands Jadi Punca Kluster Genting

Tular Warga Asing Bergelut Dengan Polis, Ini Sebenarnya Yang Berlaku Sebelum Kejadian


Kerajaan Negeri Pulau Pinang Mungkin Kenakan Caj Masuk Kenderaan Luar

Kerajaan Negeri Pulau Pinang mungkin mengenakan caj ke atas kenderaan yang bukan berdaftar di negeri ini bagi mengelakkan kesesakan.

Cadangan ini dibuat oleh Adun Kebun Bunga (PKR), Jason Ong Khan Lee ia sebagai langkah-langkah menurunkan bilangan kenderaan yang memasuki Pulau Pinang dan sekaligus mengurangkan kesesakan lalu lintas. Menurut beliau lagi, Pulau Pinang kini dibanjiri dengan lebih satu juta kenderaan berbanding 10 tahun lalu, iaitu hanya 300,000 kenderaan di jalan raya.

Kenyataan Jason itu dibuat ketika beliau menyampaikan ucapan pembahasan rang undang-undang perbekalan dan usul anggaran pembangunan 2019 Pulau Pinang, semalam.

Walaubagaimanapun ia masih lagi dalam peringkat cadangan, kerana pihak kerajaan negeri perlu banyak mengkaji sebelum melaksanakan caj ini.


5 Tip Cegah Sinki Rumah Tersumbat Yang Mudah Anda Ikuti

Adakah sinki dapur anda pernah tersumbat? Apakah anda panik atau bengang? Kalau saya memang tak tahu nak kata apa sebab saya jenis mudah hilang sabar. Kadang-kadang kalau tak dapat buat sesuatu mesti ada objek yang akan jadi mangsa saya. Jangan jadi macam saya. Haha.

Saya rasa ramai orang sedia maklum bagaimana nak atasi sinki tersumbat. Macam-macam tips orang berkongsi dan ianya berkesan. Ada juga masalah sinki yang memerlukan anda memanggil tukang paip dan ada juga terpaksa buat saluran paip baru.

Mesti dah terpaksa leburkan duit, kan? Tapi apakan daya, jika sinki dapur tersumbat alamatnya tak berasap dapur sebab sinki tak boleh guna. Tambah pula bau yang menyakitkan hidung. Anda sanggup? Saya tahu si suami memang tak sanggup.

Baik, apa yang saya nak kongsikan sebenarnya? Mesti anda pernah dengar mencegah lebih baik daripada mengubati. Betul tak? Jadi saya nak kongsi di sini apa yang saya buat di rumah saya supaya boleh mengurangkan atau mengelakkan risiko sinki dapur tersumbat.

Perkara mula-mula skali ialah pemilihan sinki yang betul. Saya sarankan anda menggunakan sinki macam saya ni. Bentuk, keluasan atau keselesaan terpulang kepada anda.

Guna sink strainer iaitu sejenis perangkap sisa-sisa makanan seperti sinki saya ini. Senang untuk buang sisa-sisa selepas anda menggunakan sinki.

Pastikan paip perangkap sinki dipasang di bawah sinki anda. Kadang-kadang ada tukang paip yang tidak berpengalaman mengabaikan kepentingan perangkap paip ini.

Sekali-sekala anda boleh buka bahagian perangkap ini dan tengok keadaannya. Pastikan ianya bebas daripada kotoran. Jika terjatuh cincin ke dalam sinki, ia masih boleh diselamatkan dengan adanya perangkap sinki.

Jangan buang sisa-sisa berminyak, pepejal ataupun lemak-lemak ke dalam sinki anda! Apa yang saya buat, beli plastik kecil dan letakkan sisa-sisa berminyak atau minyak yang telah digunakan ke dalam plastik. Selepas itu terus buang ke dalam tong sampah. Jika anda ada botol-botol plastik yang tak digunakan, anda boleh buat benda yang sama.

Apa yang saya buat, sekali-sekala saya tuang air panas ke dalam sinki. Saya tidak pasti ianya memberi kesan yang agak signifikan untuk mengelakkan sinki tersumbat. Cuma sekurang-kurangnya saya flush dengan air yang panas ke dalam saluran paip dengan harapan, sisa-sisa degil di dinding paip akan turut hilang. Namun saya rasa risiko tersumbat adalah rendah disebabkan langkah-langkah awal yang saya ambil seperti di atas.


Kerajaan Negeri Selangor Bakal Perkenalkan Sistem Digital Tersendiri Pada 2023

Menerusi peredaran teknologi kini, majoriti kita lebih selesa dengan penggunaan digital dalam pelbagai urusan termasuklah pembayaran atau pun pengesahan dos vaksin. Malah, kerajaan juga giat memperkenalkan servis digital melibatkan sejumlah besar badan kerajaan.

Terbaharu, kerajaan Selangor telah membentangkan Belanjawan Selangor 2023 sekaligus memperlihatkan sejumlah inisiatif yang menarik buat rakyatnya. Salah satu inisiatif menarik yang bakal dilaksanakan adalah ID Digital.

ID Digital Selangor ini akan digunakan untuk mengakses pelbagai perkhidmatan  awam kerajaan negeri Selangor menerusi  satu ID digital sahaja. Jadi, pengguna boleh menggunakan pelbagai perkhidmatan awam di bawah Kerajaan Negeri tanpa perlu mendaftar ID Digital yang berbeza pada setiap masa.

Identiti digital ini bakal menjadi usaha pertama dalam memastikan Selangor terus maju selaras dengan peredaran teknologi terkini. Malah, setiap urusan akan beroperasi lebih cekap dan lancar menjelang 2025 kelak.

Pelaksanaan sistem identiti digital ini dijangka bakal dimulakan pada tahun 2023 kelak. Ini merupakan langkah yang baik kerana sudah pasti dapat memudahkan urusan seharian dengan menggunakan satu sistem identiti sahaja.


Kerajaan New Zealand Dipersoal, Bagaimana Ahli Parlimen Malaysia Dibenarkan Masuk

Baru-baru ini kecoh apabila Timbalan Menteri Wilayah Persekutuan merangkap Ahli Parlimen difahamkan berada di New Zealand untuk bercuti selama 55 hari bagi tujuan mengunjungi anak dan isterinya yang mempunyai masalah kesihatan.

Sejak itu, Dato’ Sri Dr. Santhara, juga dikenali sebagai Edmund Santhara Kumar Ramanaidu telah menerima kecaman dari rakyat Malaysia apabila dia bercuti lama ke luar negara sedangkan kebanyakan rakyat tidak dibenarkan untuk keluar negara untuk melawat keluarga mereka.

Tidak hanya Edmund, melalui laporan Stuff, difahamkan bahawa kerajaan New Zealand juga turut terkena tempiasnya sekali apabila diasak dengan pelbagai soalan, terutamanya adalah bagaimana Edmund dibenarkan masuk ke negara terbabit.

Chris Bishop, jurucakap National Party mempersoal kerajaan New Zealand adakah wujud layanan istimewa kepada Edmund dan bagaimana dia mendapat tempat di dalam sistem pengasingan dan karantina (MIQ) yang dikendalikan oleh kerajaan New Zealand?

Dalam satu kenyataan daripada Kementerian Perniagaan, Inovasi dan Pekerjaan – yang mengawasi kemudahan MIQ, mereka berkata bahawa disebabkan status maklumat tersebut adalah privasi, pihak kementerian tidak dapat mendedahkan maklumat berkenaan.

Manakala Jabatan Imigresen New Zealand dalam kenyataan turut berkata hal yang sama di mana segala maklumat terperinci tidak dapat didedahkan dan Bishop memandang alasan privasi sebagai sesuatu yang tidak munasabah.

Bishop mendakwa bahawa rakyat New Zealand layak untuk mengetahui jawapan berkenaan isu ini kerana ada sebahagian daripada mereka yang terkandas dan sedang berusaha untuk kembali ke negara terbabit. Termasuk beberapa kes di mana mereka mahu pulang ke New Zealand untuk melihat ahli keluarga mereka.

Tambahnya lagi, persoalan yang sebenar adalah bagaimana Edmund dibenarkan masuk ke MIQ kerana jumlah yang disediakan adalah sangat terhad dan orang akan melihat ini sebagai layanan istimewa dari kerajaan jika benar wujudnya hak khusus yang diberikan kepadanya.

Difahamkan media New Zealand turut berkunjung ke rumah yang diduduki oleh Edmund ketika berada di New Zealand. Melalui siasatan media di sana, rumah itu berada di Auckland Epsom dan dimiliki oleh isterinya, Carline D’Cruz.

Ketika media cuba mendapat respon daripada wanita yang mendiami rumah itu, dia berkata bahawa tidak berminat untuk mengeluarkan apa-apa kenyataan berkenaan isu terbabit.

Hanya kerana 3 kes COVID-19, New Zealand dikenakan perintah ‘lockdown’ selama tiga hari. Klik pautan di bawah untuk membaca.

Hanya Kerana 3 Kes COVID-19, Perdana Menteri New Zealand Arahkan ‘Lockdown’ Selama Tiga Hari

Keadaan Kembali Seperti ‘Pre-COVID’, Pemuda Ini Kongsi Keadaan Semasa Di New Zealand

New Zealand ‘Lockdown’ Kembali Bandar Auckland Selepas Bebas COVID-19 Selama 102 Hari


Kerajaan Perkenal E-Book ‘Hijrah Diri-Homoseksualiti’ Untuk Membantu Golongan LGBT

Pelbagai usaha sudah dijalankan oleh pihak kerajaan untuk membantu golongan LGBT untuk kembali ke pangkal jalan termasuklah pengenalan aplikasi dalam talian berbentuk e-book, ‘Hijrah Diri-Homoseksualiti’.

Aplikasi ini mula diperkenal pada tahun 2016 dan mula diperkemas dan dipertingkat perisian aplikasi tersebut dari semasa ke semasa sehingga kini.

Menurut Menteri di Jabatan Perdana Menteri, Datuk Seri Dr. Mujahid Yusof Rawa kandungan aplikasi ini seperti perkongsian ayat Al-Quran untuk rujukan, artikel dan saluran untuk berinteraksi secara langsung kepada pihak Yayasan Ihtimam untuk sebarang pertanyaan.

Selain itu perkongsian bahan bacaan seperti tips dalam bentuk point yang ringkas tapi padat juga dipercayai dapat membantu memandangkan generasi kini kurang gemar meluangkan masa untuk membaca. Diharapkan dengan adanya platform sebegini dapat membantu membimbing golongan berkenaan kembali kepada fitrah asal.


Kerajaan Peroleh Tajaan RM15 Juta Sempena Penyiaran Piala Dunia 2018

Beberapa selepas diumumkan, nampaknya pihak kerajaan telahpun menerima sambut baik daripada pihak yang berminat untuk menaja kempen piala dunia yang bakal ditayangkan di RTM.

Difahamkan syarikat yang masih lagi belum diumumkan ini bersedia untuk menaja sebanyak RM15 juta sepanjang berlangsungnya kempen piala dunia ini.

Selain itu, Menteri Komunikasi dan Multimedia, Gobind Singh Deo turut menepis spekulasi yang disebutkan sebelum ini dimana peruntukan kos penyiaran Piala Dunia 2018 cuma melibatkan RM30 juta dan bukannya RM40 juta seperti yang diumumkan sebelum ini.

Penyiaran ini sekaligus bakal membolehkan mereka yang tidak melanggan siaran berbayar untuk menonton pertandingan yang berlangsung setiap empat tahun ini dengan percuma. Diharap lebih banyak lagi tajaan yang bakal diterima menjelang hari pembukaan piala dunia ini.


Kerajaan Pertimbang Cadangan Menaikkan Tambang Bas Ekspres Sehingga 30%

Kerajaan akan mempertimbangkan kenaikan tambang bagi perkhidmatan bas ekspres atas permintaan dan desakan yang kuat daripada pengusaha bas ekspres.

Menurut Timbalan Menteri Pengangkutan, Datuk Kamarudin Jaffar, kali terakhir kenaikan tambang bas ekspres dibuat ialah pada tahun 2009. Sekiranya perkara ini dipersetujui pihak Jemaah Menteri, kerajaan akan memastikan peningkatan tambang adalah pada kadar yang munasabah untuk membantu pengusaha bas ekspres menampung peningkatan kos operasi tanpa membebankan pengguna.

Kamarudin berkata, kenaikan kadar tambang dapat membantu meningkatkan mutu perkhidmatan bas ekspres, sekali gus mengurangkan risiko kemalangan di jalan raya. Namun dalam pada masa yang sama, beliau juga harus membuat penilaian secara teliti sebelum membuat sebarang keputusan.

Permintaan para pengusaha bas yang menggesa kerajaan untuk menaikkan tambang antara 10% sehingga 30% bagi menampung kos operasi yang semakin tinggi masih lagi dalam pertimbangan kerajaan Malaysia dan perlu mendapat persetujuan daripada Jemaah Menteri dalam masa yang terdekat.

Kementerian Pengangkutan belum memuktamadkan cadangan kenaikan kadar tambang bas ekspres. Sebarang keputusan dibuat akan mengambil kira kepentingan semua pihak termasuk operator bas dan rakyat. Ia juga akan dibincangkan ke Mesy. Majlis Tindakan Sara Hidup- Menteri MOT @NewsMPB pic.twitter.com/teSkCjUiEF

— Herryanie (@YanieNewsMPB) November 28, 2018


Kerajaan Putuskan Jemaah Menteri Bakal Guna Kereta Elektrik Mulai 2023

Ekosistem kenderaan elektrik semakin berkembang di Malaysia dengan beberapa inisiatif sedang diusahakan daripada beberapa pemain-pemain industri seperti TNB dan PLUS dalam membangunkan stesen pengecasan di seluruh lebuh raya negera.

Terbaharu, Menteri Alam Sekitar dan Air (KASA), Datuk Seri Tuan Ibrahim Tuan Man berkata kerajaan memutuskan untuk menggunakan kenderaan eletrik (EV) kepada semua jemaah Menteri akan berkuatkuasa mulai tahun depan, lapor Malaysia Gazette.

“Mulai tahun depan, semua perolehan kerajaan akan bergerak kepada kereta elektrik,” katanya dalam sidang media selepas merasmikan pejabat Khidmat Malaysia di Batu Caves baru-baru ini.

Namun, butiran mengenai penggunaan kenderaan EV itu masih belum diputuskan lagi. Ini kerana masih tidak banyak lagi kereta elektrik, maka kosnya agak tinggi tetapi apabila penggunaan semakin banyak, kosnya akan jadi lebih murah.

“Isu kita ialah tempat pengecas, jadi kita terpaksa sediakan fasiliti terlebih dahulu di mana stesen pengecasan kena dibina,” kata Tuan Ibrahim lagi.

Dalam sidang media itu juga, Menteri KASA itu turut mendedahkan satu projek rintis akan dimulakan di Pulau Langkawi untuk menggalakkan penggunaan motor elektrik dengan menyediakan 100 unit motosikal elektrik yang menggantikan motosikal petrol sedia ada milik penduduk setempat.

Beliau juga berkata Putrajaya bakal menjadi sebuah bandaraya sifar karbon, dengan meningkatkan penggunaan kenderaan elektrik di kawasan itu.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada minggu lalu TNB mengumumkan pelaburan sebanyak RM90 juta untuk bangunkan ekosistem kemudahan pengecas kenderaan EV di seluruh Malaysia. Baca lebih lanjut melalui pautan di bawah.

TNB Labur RM90 Juta Untuk Bangunkan Ekosistem Kemudahan Pengecas Kenderaan Elektrik Di Seluruh Malaysia

PLUS Dan TNB Berkerjasama Dalam Membangunkan Kemudahan Pengecas Kenderaan Elektrik Di Lebuhraya

PLUS Bakal Tambah Kaedah Pembayaran Tol, Kini Sedang Menguji Penggunaan Kad Debit Dan Kad Kredit


Kerajaan Rancang Perkenalkan Rangkaian 5G Kedua Untuk Pecah Monopoli DNB

Kerajaan dilaporkan dalam perancangan memperkenalkan rangkaian 5G kedua bermula tahun depan. Ini merupakan rombakan dasar terbaharu yang bertujuan mahu memecah monopoli dan menggalakkan persaingan sihat.

Memetik sumber daripada Reuters, kerajaan pertimbang untuk memperkenalkan rangkaian 5G kedua mulai Januari 2024 yang mana memberi persaingan kepada Digital Nasional Berhad (DNB). Kita sedia maklum DNB merupakan satu-satunya penyedia infrastruktur rangkaian 5G buat masa ini.

Namun begitu, perkara itu dikatakan masih dalam penilaian dan belum ada keputusan mengenainya dibuat. Malah, kertas cadangan berkaitan rancangan berkenaan dijangka akan dibentangkan kepada Jemaah Menteri pada Rabu ini.

Rancangan rangkaian kedua itu akan menjadi pelan kontingensi kepada DNB dan operator telekomunikasi lain bagi memastikan liputan rangkaian 5G mencapai sasaran kerajaan iaitu 80% kawasan berpenduduk menjelang tahun ini.

Perkembangan yang dikongsikan oleh Menteri Komunikasi dan Digital sebelum ini memperlihatkan peratus liputan  rangkaian 5G di Malaysia sudah mencapai 55% di kawasan berpenduduk setakat bulan Mac ini.


Kerajaan Sarawak Akan Mempertimbangkan Semula Projek LRT Yang Ditangguhkan

Kerajaan negeri di bawah pimpinan Ketua Menteri Sarawak, Datuk Patinggi Abang Johari Tun Openg sedang mempertimbangkan pelaksanaan semula projek Transit Rel Ringan (LRT) di Sarawak terutamanya di Kuching dan Kota Samarahan.

Beliau menjelaskan berkaitan penangguhan yang dilakukan sebelum ini adalah disebabkan pihak mereka mendapat bantahan daripada pihak tertentu namun ini mereka mahu meneruskan kembali projek yang ditangguhkan itu dan akan mempertimbangkan perlaksanaan projek itu jika keperluan meningkat.

Projek ini akan diteruskan kembali dek kerana kesesakan lalu lintas terutama sekali di Kota Samarahan menjadi semakin teruk apabila pekerja terpaksa keluar rumah seawal jam 5.30 pagi dan tiba di tempat kerja pada jam 8 pagi meskipun jarak rumah ke tempat kerja tidak terlalu jauh.

Justeru itu, berikutan peredaran kemajuan teknologi dan pengangkutan di negara ini yang telah penyumbang utama kepada pencemaran udara di kawasan bandar dan bandar raya, perkhidmatan LRT adalah pilihan yang untuk mengurangkan pencemaran udara disebabkan LRT menggunakan bahan api hydrogen, kenderaan bermotor elektrik dan kenderaan biofuel di mana ianya tidak banyak memberi kesan kepada punca pencemaran udara yang berlaku di negara ini.


Kerajaan Saudi Kongsi Gambar ‘Close-up’ Hajar Aswad Dengan Resolusi Tinggi

Kerajaan Arab Saudi telah berkongsi gambar dengan resolusi tinggi Hajar Aswad (Batu Hitam suci Ka’aba) yang diambil oleh Jabatan Pengajian Kejuruteraan Reasah Alharmain melalui teknologi Focus Stack Panorama.

Menurut seorang pegawai Saudi, gambar batu suci ini mencapai sehingga 49,000 megapiksel dan memerlukan 50 jam untuk memproses 1,050 gambar. Batu suci ini terletak di sudut timur Ka’aba, ia berbentuk bujur dan berukuran 30cm.

Sifat ilmiah Hajar Aswad telah banyak diperdebatkan. Batu tersebut disebut sebagai batu dari syurga, batu akik, batuan semula jadi atau yang paling popular adalah meteorit.

Bagi kaum muslim, batu ini dipercayai datang daripada syurga. Ia dibawa dari syurga oleh Malaikat Jibril atas perintah Allah. Pada masa itu, Allah memerintahkan Nabi Ibrahim AS dan Ismail AS untuk membina tempat ibadat pertama di dunia.

Shooting Time: 7 hours.Number of Photos: 1050 Fox Stack Panorama.Image Resolution: 49,000 Mega Pixels.Processing Time: More Than 50 Working Hours. https://t.co/E9xktWDGJr pic.twitter.com/MOUWWJZbHA

Di bumi, Malaikat Jibril memberikan batu itu kepada Nabi Ismail AS dan ia diletakkan oleh Nabi Ibrahim AS di sudut timur laut Ka’bah. Ia kini dinilai sebagai batu paling berharga di dunia kerana berasal dari syurga.

Bagi sebahagian ahli sejarah barat, mereka lebih percaya bahawa batu ini berasal dari meteorit.  Tetapi teori ini masih dipertimbangkan kerana banyak usaha telah dilakukan untuk mengkaji asal usul batu tersebut, namun hasil akhir kajian tidak dapat disimpulkan kerana batasan budaya dan agama.

Untuk rekod, Hajar Aswad sebenarnya berwarna putih. Namun disebabkan oleh dosa manusia, batu ini sudah bertukar menjadi hitam. Ia sesuai dengan hadis yang diriwayatkan oleh Tirmidhi, “Batu hitam turun dari surga dan batu itu lebih putih daripada susu, tetapi dosa anak-anak Adam menjadikannya hitam.”

Ini rahsia mengapa air zamzam tidak pernah kering selama 40 abad. Klik pautan di bawah untuk membaca.

Ini Rahsia Mengapa Air Zamzam Tidak Pernah Kering Selama 40 Abad

Siapakah Lelaki Di Sebalik Pembinaan Royal Clock Tower, Makkah? Beliau Seorang Melayu Malaysia


Kerajaan Sedang Kaji Mekanisme Baharu Untuk Operasi Tol

Manifesto Pakatan Harapan pada PRU14 yang lepas telah menjanjikan untuk menghapus bayaran tol secara berperingkat. Terbaharu menteri Kerja Raya, Baru Bian menyatakan bahawa kerajaan baharu kini sedang mengkaji operasi bayaran tol di seluruh Malaysia. Hasil kajian bakal diumumkan menjelang hujung tahun nanti.

Menurut Baru Bian, isu kutipan tol ini memang sangat sensitif dan begitu rapat dalam kalangan rakyat oleh itu kajian ini memerlukan masa yang agak lama untuk mengkaji dari segala aspek. Tambahnya lagi kos pemansuhan tol menelan belanja yang agak besar kepada kerajaan, iaitu sebanyak RM400 bilion untuk memansuhkan kesemua tol dalam satu masa.

Tambahnya lagi, kerajaan turut perlu mengambil kira kepentingan KWSP sebagai salah satu pemegang saham PLUS Malaysia Bhd dan proses ini nampaknya lebih rumit daripada yang disangka.

Pihak kerajaan tidak boleh membuat keputusan terburu-buru walaupun dalam manifesto GE14 Pakatan Harapan menerangkan dengan jelas bahawa kerajaan baharu akan menghapuskan tol secara berperingkat. Harapnya mekanisme baharu ini dapat mengurangkan beban rakyat.


5 Tip Curi Masa Agar Dapat Tulis Buku Bagi Yang Bekerja Di Sektor Swasta

Pada yang sedia maklum, sebagai pekerja swasta walau dari mana syarikat sekali pun, pasti anda tidak lari dari kekangan masa kerana terpaksa mengejar due date atau urgent presentation.

Apatah lagi yang bekerja dalam bidang operation. Kebutuhan anda untuk melakukan overtime sangat diperlukan hampir setiap hari untuk memastikan kelancaran operasi untuk shift seterusnya.
Kadang- kadang balik seawal 9 malam. Malah ada yang terlajak sehingga lewat 12 malam.

Andai anda berminat untuk menulis dan ingin memiliki buku sendiri. Mungkin bagi anda, amat sukar untuk membahagikan masa untuk menulis dan melayan kepenatan anda selepas seharian bekerja.

Saya juga tergolong antara staff syarikat swasta yang terpaksa balik lewat setiap hari untuk kelangsungan operasi syarikat.

Ini antara tips yang saya boleh kongsikan untuk sama-sama kita amalkan:

1. Jangan bazirkan waktu rehat anda dengan melayan sosial media dan gosip- gosip lapuk bersama rakan sekerja anda.

Cuba untuk keluarkan isi-isi penulisan anda dalam bentuk nota ringkas. Andaikan anda mempunyai rehat satu jam. Peruntukkan sekurang-kurangnya 30 minit untuk makan dan solat. Dan baki 30 minit, tulislah apa sahaja rangka penulisan anda. 30 minit x 22 hari bekerja = 660 minit. Bayangkan 660 minit anda yang sangat berharga.

2. Cuba fikirkan topik/genre yang kena dengan jiwa anda.

Anda suka genre motivasi, tulis genre motivasi. Jangan paksa diri untuk menulis genra sarcastic. Paling mudah, rungkaikan motivasi dengan kehidupan anda di tempat kerja.

Kerana itu adalah realiti hidup anda. Realiti tidak pernah menipu. Lalu, tangan-tangan anda pasti akan meluncur laju menaip kisah realiti anda.

Tetapkan 2 jam setiap hari selepas balik dari tempat kerja untuk mula menaip semua isi/rangka penulisan yang anda tulis sepanjang 30 minit waktu rehat anda tadi. Anda tidak perlu berfikir panjang untuk menulis ideologi seterusnya. Kerana rangka 30 minit anda di tempat kerja tadi telah menyenangkan 2 jam sesi menaip anda.

4. Minta rakan sekerja semak dan komen hasil tulisan anda

Setiap kali habis satu bab penulisan, print dan beri kepada rakan sekerja anda yang selalu mengajak anda bergosip untuk membaca hasil penulisan anda, dan ingatkan dia untuk memberi komen dan dalam masa yang sama, tolong cari sebarang typo di dalamnya. Hal ini bukan sahaja menghalang mereka dari mengajak anda bergosip, tetapi ia juga dapat menjimatkan masa anda untuk membetulkan typo dan menyenangkan proses proofread nanti.

5. Ulang kesemua langkah 1-4 sehingga anda berpuas hati dengan jalan cerita penulisan anda.

Saya juga staff syarikat swasta (industri berat) seperti anda. Segalanya pasti berhasil. InsyaAllah.

Baca lagi: 18 Tips Menulis Dan Terbitkan Buku Travelog Dari 2 Penulis Bestseller


Kerajaan Sedia Isytihar ‘Darurat Bencana’ Bila Gelombang Haba Semakin Membimbangkan

Pada ketika ini negara Malaysia sedang berhadapan dengan perubahan cuaca yang ketara sehingga banyak kawasan menunjukkan kesan seperti sebuah sungai di Kuala Krai, Kelantan, hampir kering pada akhir bulan lalu.

Terbaharu, kerajaan sedia mengaktifkan Arahan Majlis Keselamatan Negara (MKN) No. 20 termasuk mengisytiharkan darurat sekiranya keadaan gelombang haba akibat Fenomena El-Nino semakin membimbangkan.

Menurut Timbalan Perdana Menteri, Datuk Seri Dr Ahmad Zahid Hamidi menyatakan buat masa ini kerajaan tidak bercadang berbuat demikian, lapor Berita Harian.

“Darurat? Belum lagi tetapi kita sudah bersedia. Kita gunakan arahan No. 20 MKN sebagai melaksana langkah-langkah untuk mengatasi masalah ini.

“Kita pakai arahan No. 20, kita sedang pantau 24 jam kalau ada darurat kita akan buat pengumuman. Buat masa ini belum lagi,” katanya pada sidang media selepas mempengerusikan mesyuarat Jawatankuasa Pengurusan Bencana Pusat di sini, hari ini.

Berdasarkan Perkara 25 Arahan MKN No. 20, Pengisytiharan Darurat Bencana, apabila perlu, dibuat secara peraturan pentadbiran dan eksekutif oleh Perdana Menteri atas syor JPBP, tertakluk kepada undang-undang dan tatacara kerajaan yang sedang berkuatkuasa.

Apabila diisytiharkan sebagai Darurat Bencana, pengurusan Bencana serta bantuan dan pemulihan kepada mangsa bencana akan dikendali dan dibiayai oleh Kerajaan Persekutuan mengikut kementerian atau jabatan berkaitan.

Gabungan badan bukan kerajaan (NGO) berkaitan darurat iklim sebelum ini menggesa kerajaan mengkategorikan gelombang haba sebagai darurat bencana.

Gabungan itu berkata, kerajaan perlu segera memperkenalkan langkah segera bagi menangani impak akibat cuaca panas melampau untuk menjamin keselamatan rakyat dan melindungi golongan berisiko.

Terdahulu, pakar alam sekitar, Prof Madya Dr Haliza Abdul Rahman berkata rakyat perlu bersedia dari sudut mental dan fizikal bagi menghadapi sebarang kemungkinan seperti krisis air yang menyebabkan langkah seperti catuan air di sesetengah kawasan mungkin terpaksa dibuat sekali gus memberi impak terhadap aktiviti manusia.


Kerajaan Sedia Tawarkan Vaksin Secara ‘Walk-In’ Selepas Individu Berdaftar Selesai Terima

Sejak mulai vaksin COVID-19 ditawarkan di Malaysia, dapat dilihat orang ramai berlumba-lumba dalam mendapatkan vaksin berkenaan bagi mengurangkan risiko jangkitan wabak ini.

Terbaharu, sebagai usaha untuk memudahkan orang ramai, Menteri Penyelaras PICK Khairy Jamaluddin memaklukan pihak kerajaan berhasrat untuk menawarkan vaksin COVID-19 secara walk-in seawal September ini.

Jumlah pemberian kumulatif vaksin setakat 16 Jun

Daftar untuk vaksinasi: https://t.co/m1joWOSGde#LindungDiriLindungSemua pic.twitter.com/cUe39jnXUp

— Vaksin COVID-19 🇲🇾 (@JKJAVMY) June 17, 2021

Usaha untuk meningkatkan jumlah rakyat menerima vaksin ini bakal dijalankan selepas individu yang mendaftar untuk mendapatkan vaksin selesai menerimanya.

Melihat kepada pelbagai jenis vaksin serta jumlah pemberian vaksin yang dipertingkatkan, diharap orang ramai dapat memberi kerjasama dalam memutus rantain COVID-19 di Malaysia.

Tular pada minggu ini apabila seorang pelajar perubatan dihalang mengambil peperiksaan oleh universiti berikutan belum divaksin.

Pelajar Perubatan Dihalang Ambil Peperiksaan Oleh Universiti Kerana Belum Divaksin

Ini Pencapaian Hebat Dr. Farrah Hani Selepas Tidak Lagi Bergelar Atlet Gimnas Negara


Kerajaan Setuju Lanjutkan Pelepasan Cukai Bagi Simpanan SSPN Sebanyak RM8,000 Sehingga 2024

Kecoh sejak beberapa hari terakhir ini apabila pihak kerajaan dikatakan bercadang untuk menghapus pelepasan cukai pendapatan individu untuk sehingga RM8,000 bagi simpanan SSPN.

Cadangan yang dibuat telah mendapat pelbagai respon di kalangan orang ramai di mana terdapat individu yang bersetuju dan terdapat juga yang sebaliknya.

Terbaharu, Perdana Menteri Malaysia, Datuk Seri Anwar Ibrahim mengumumkan pihak kerajaan bersetuju untuk melanjutkan pelepasan cukai pendapatan individu sehingga RM8,000 untuk simpanan bersih tahunan sehingga tahun 2024.

Kerajaan setuju lanjutkan pelepasan cukai pendapatan individu sehingga RM8,000 untuk simpanan bersih tahunan dalam SSPN sehingga 2024 – PM Anwar

— Mohd Redzuan Abdul Manap (@redzuanNewsMPB) March 29, 2023

Pelepasan cukai ini sekaligus bakal memberi peluang kepada golongan M40 dan T20 untuk membuat simpanan dalam SSPN buat anak-anak yang sekaligus dapat mengurangkan bayaran cukai.


Kerajaan Setuju Naikkan Pinjaman PTPTN Buat Golongan M40 (M1) Kepada 100 Peratus

Kerajaan pada hari ini telah mengumumkan berita gembira buat peminjam pinjaman Perbadanan Tabung Pendidikan Tinggi Nasional (PTPTN) buat mahasiswa golongan M40 kategori M1 dengan menaikkan kadar pinjaman daripada 75 peratus kepada 100 peratus.

Difahamkan, keputusan yang baru diumumkan ini telah dimuktamadkan kerajaan dalam usaha mengurangkan beban kos sara hidup ditanggung mahasiswa golongan M40 kategori M1.

“Kalau dulu pinjaman PTPTN kepada mahasiswa M40 kategori M1 hanyalah 75 peratus sahaja. Saya ingin mengumumkan pinjaman M40 (kategori) M1 dinaikkan kepada 100 peratus.

“Seterusnya adalah untuk laptop, kerajaan bersetuju menyediakan kemudahan pinjaman laptop kepada peminjam PTPTN golongan M40.” ucap Perdana Menteri, Datuk Seri Ismail Sabri Yaakob.

Bukan itu sahaja, Perdana Menteri turut mengumumkan kemudahan pinjaman komputer tiba kepada peminjam PTPTN daripada golongan M40. Kerajaan juga bersetuju memperluas Jualan Murah Keluarga Malaysia yang akan diadakan di setiap universiti selepas mahasiswa dijadualkan menjalani semester baharu, bulan hadapan.

Berikut dikongsikan pengelasan isi rumah yang dikeluarkan Jabatan Perangkaan Malaysia pada tahun 2020 sebagai rujukan para mahasiswa dan orang ramai. Pengumuman yang dibuat sekaligus membolehkan keluarga mahasiswa yang mempunyai had pendapatan di bawah RM5,880 memohon PTPTN bagi mendapatkan kadar pinjaman sehingga 100 peratus.


Kerajaan Singapura Lawan Coronavirus Dengan Tarian ‘Funky’

Singapura mencatatkan angka kedua tertinggi selepas China dalam penularan wabak coronavirus atau lebih dikenali sebagai COVID-19 dengan 77 mangsa telah dikenalpasti.

Ini bermakna jiran kita adalah negara pertama di Asia Tenggara yang paling teruk terjejas akibat wabak yang berasal dari Wuhan, China ini.

Kesannya dapat dilihat apabila kebanyakkan rakyat mereka sudah mula panik, mereka telah menyerbu ke kedai-kedai untuk membeli bahan makanan, manakala beberapa kelompok opportunist mula menjalankan tugas mereka – topeng muka dijual pada harga yang sangat mahal.

Namun dalam keadaan kucar kacir, Kementerian Pendidikan Singapura telah mengambil langkah aktif dengan mendidikan pelajar-pelajar sekolah langkah untuk berjaga-jaga.

Bertambah menarik apabila langkah itu dilancarkan dalam bentuk video muzikal yang bertajuk ‘Bye Bye Virus’ yang dianggotai oleh Soaper 5 – watak sekumpulan hero – pada 14 Februari, jumaat lalu. Skuad Soaper dilengkapi dengan logo pasukan superhero dan senjata termasuk sabun tangan, kain lap, dan topeng muka.

Di dalam muzik video ini juga terdapat beberapa gerakan tarian yang mudah untuk diikuti mencerminkan lirik lagu yang juga cukup mudah untuk diingat. Malah Menteri Pendidikan sendiri telah turun padang untuk menyertai tarian tersebut semasa membuat lawatan sekolah.

Video muzik “Bye Bye Virus” mengingatkan kembali kepada video yang sama mengenai SARS, wabak yang hampir dua dekad lalu membunuh 33 orang di Singapura pada tahun 2003.

Phua Chu Kang, pelawak yang terkenal di Singapura dan Malaysia telah memuat naik muzik Video SAR-vivor Rap yang telah berjaya menarik tumpuan warga Singapura dalam betapa pentingnya menjaga diri.

Berikut adalah cerita lain mengenai coronavirus, klik pautan di bawah untuk membaca.

Coronavirus Cetus ‘Panic Buying’ Di Hong Kong, Tisu Tandas Bernilai Lebih RM500 Dirompak

Coronavirus Sudah Diramal Terjadi Sejak 39 Tahun Yang Lalu?

Senator Amerika Syarikat Dakwa Wabak Coronavirus Berasal Dari Makmal Di China


Kerajaan Singapura Minta Maaf, Dedah Jocelyn Chia Bukan Lagi Warganegara

Pada hari semalam netizen meluahkan rasa marah terhadap pelawak dari Singapura yang menggunakan tragedi MH370 sebagai bahan jenaka semasa membuat persembahan di New York.

Terbaharu, kerajaan Singapura memohon maaf kepada seluruh rakyat Malaysia berikutan tindakan melampau pelawak yang berasal dari negara itu.

Menurut Pesuruhjaya Tinggi Singapura ke Malaysia, Vanu Gopala Menon, beliau sangat terkejut dengan komen-komen menyinggung yang dibuat oleh Jocelyn dalam sebuah pementasan komedi berdiri baru-baru ini, petik Astro Awani.

“Kerajaan Singapura tidak boleh menerima sebarang kata-kata atau tindakan yang boleh mencetus kemudaratan atau menyinggung perasaan orang lain dan Chia, yang tidak lagi memegang kewarganegaraan Singapura, sama sekali tidak mencerminkan pandangan kami.

“Saya dengan ikhlas memohon maaf kepada semua rakyat Malaysia atas kata-kata yang menyakitkan daripada dia,” kata Vanu Gopala dalam satu kenyataan pada Rabu.

Beliau berkata demikian sebagai mengulas laporan pelawak yang berasal dari Singapura, Jocelyn yang memperlekeh dan menghina negara menerusi persembahan komedi berdirinya disifatkan sebagai melampau oleh netizen.

Lebih mengejutkan, wanita berkenaan turut menggunakan tragedi kehilangan pesawat MH370 sebagai modal jenaka sehingga menimbulkan kemarahan warganet.

Setakat artikel ini ditulis, dua media sosial Jocelyn Chia, Instagram dan Twitter sudah dinyahaktifkan. Ia dipercayai susulan netizen membuat laporan mengenai akaun-akaun pelawak terbabit.


Kerajaan Sri Lanka Paksa Bakar Jenazah Umat Islam Yang Meninggal Dunia Akibat COVID-19

Umat Islam di Sri Lanka dipaksa oleh kerajaan tempatan untuk membakar mayat saudara mereka yang positif dengan wabak COVID-19. Arahan ini tentunya melanggar kepercayaan mereka sebagai Muslim.

Kumpulan hak asasi manusia telah memberi amaran bahawa kerajaan Sri Lanka sedang dalam usaha untuk menekan kumpulan minoriti Muslim di negara tersebut sejak perintah penguncian atau kuarantin dikuatkuasakan.

Membakar mayat adalah tradisi yang diterapkan oleh masyarakat Buddha Sinhala – penduduk majoriti di negara ini. Sementara itu, ajaran Islam menghendaki orang yang meninggal dunia dikebumikan dan bukannya dibakar. Pertubuhan Kesihatan Sedunia (WHO) juga telah membenarkan pengebumian dan pembakaran mayat bagi mangsa wabak COVID-19.

Namun, pada 11 April lalu, kerajaan Sri Lanka telah mengeluarkan peraturan yang menjadikan tradisi pembakaran mayat sebagai kaedah wajib bagi semua korban COVID-19. Sri Lanka adalah satu-satunya negara di dunia yang melaksanakan keseragaman tersebut.

“Fakta bahawa tidak ada negara lain yang melarang penguburan mayat memberitahu anda betapa buruknya hal ini [bagi umat Islam di Sri Lanka sekarang],” kata Pengarah Kumpulan Krisis untuk Sri Lanka, Alan Keenan, seperti dikutip oleh Al Arabiyah.

Sri Lanka telah menguatkuasakan penguncian seluruh negara sejak 21 Mac. Hingga kini, terdapat 303 kes jangkitan di negara tersebut dan tujuh pesakit telah meninggal dunia.

Setakat ini, tiga jenazah Muslim telah dibakar, situasi ini menimbulkan rasa tidak puas hati bagi keluarga mangsa. Fayaz Yoonus, anak salah seorang mangsa di Kota Batticaloa, baru-baru ini memberitahu Al Arabiyah mengenai kematian dan pembakaran mayat ayahnya.

“Ketika kami diberitahu bahawa ayah saya akan dibakar, saya harus membiasakan diri dengan prosedur ini. Saya juga tidak tahu di mana hendak membeli keranda,” katanya.

Keesokan paginya, Yoonus dibenarkan melawat jenazah ayahnya di bilik mayat bersama abang dan kakak iparnya. Mereka mengadakan solat jenazah sebelum jenazah ayahnya dibakar menjadi abu.

“Di luar, seorang pegawai perubatan bertanya kepada saya, di depan media, apakah saya keberatan dengan pembakaran mayat. Saya sangat letih dan sedih dengan apa yang berlaku, saya tidak tahu bagaimana hendak menjawab. Saya akhirnya memberitahu mereka bahawa saya memberi persetujuan,” kata Yoonus.

Katanya, wawancara bersama pegawai perubatan telah disiarkan di dua saluran televisyen milik kerajaan Sri Lanka. Dia tidak punya pilihan selain menjawab secara terbuka bahawa dia menyetujui pembakaran mayat ayahnya.

Untuk laporan lain mengenai nasib Muslim di beberapa negara, klik pautan di bawah.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Kerajaan India Arah Hospital Asingkan Pesakit COVID-19 Muslim Dan Hindu

Kerajaan China ‘Jual’ Kaum Muslim Uighur, Dihantar Jadi Buruh Paksa Untuk Jenama Besar


Kerajaan Tanggung RM28 Bilion Subsidi Bahan Api Berikutan Kenaikan Harga Minyak Mentah Global

Sebanyak RM28 bilion subsidi bahan api perlu dibayar oleh kerajaan tahun ini berikutan kenaikan harga minyak mentah global, kata Timbalan Menteri Kewangan I Datuk Mohd Shahar Abdullah, lapor The Star.

“Minyak mentah berada pada AS$85 (RM359) setong pada Januari tahun ini, lebih tinggi daripada AS$55 (RM232) setong bagi tempoh yang sama tahun lalu. Disebabkan ini, kerajaan terpaksa menanggung kenaikan drastik sebanyak sepuluh kali ganda dalam subsidi untuk petrol, diesel dan gas petroleum cecair (LPG). Ini bermakna peningkatan subsidi daripada RM200 juta pada Januari tahun lepas kepada RM2 bilion untuk Januari tahun ini,” katanya kepada Datuk Amiruddin Hamzah (Parlimen Kubang Pasu) di Dewan Rakyat pada Khamis.

Beliau berkata kerajaan perlu membayar subsidi sehingga RM28 bilion tahun ini jika harga minyak mentah kekal melebihi paras AS$100 (RM422) setong berbanding RM11 bilion untuk 2021. Mohd Shahar berkata rakyat Malaysia membayar RM2.05 untuk seliter bahan api RON95, walaupun ia akan menelan kos RM3.70 seliter jika tiada subsidi.

Tambah beliau lagi, harga RON95 seliter di Malaysia masih rendah berbanding negara lain seperti Arab Saudi (RM2.61), Thailand (RM6), Indonesia (RM3.78) dan Singapura (RM9.20).

Kepada soalan tambahan Amiruddin, Mohd Shahar berkata walaupun Malaysia telah mendapat manfaat daripada harga minyak yang tinggi sebagai negara pengeluar minyak, keuntungan itu digunakan untuk mengimbangi kos subsidi bahan api.

Beliau berkata kerajaan menganggarkan keuntungan RM44 bilion berdasarkan minyak mentah Brent yang dijual pada AS$68 (RM287) setong.

“Tetapi setakat Mac tahun ini, minyak mentah Brent berlegar pada kira-kira AS$96 (RM405) setong,” katanya.

Mohd Shahar berkata, angka yang diberikan hanyalah anggaran, kerana kos sebenar hanya boleh dikira selepas mengambil kira kesan konflik Rusia-Ukriane.

Tambahnya, kerajaan kini sedang mengkaji cara untuk melaksanakan lebih banyak subsidi bersasar untuk segmen tertentu Keluarga Malaysia bagi memastikan hanya mereka yang layak mendapat manfaat daripada subsidi itu.

20 tip jimat minyak kenderaan yang mungkin anda tidak tahu. Rujuk pautan di bawah untuk membaca.

20 Tip Jimat Minyak Kenderaan Yang Mungkin Anda Tidak Tahu

Deepwater Horizon (2016) Filem yang Ditunggu-tunggu Oleh Orang Minyak

7 Mitos Kecekapan Minyak Kereta, Auta Atau Fakta


Kerajaan Tegur Syarikat Telco, Mahu Nilai Tepat Untuk Kad Prabayar

Umum mengetahui jika sebelum ini pengguna talian prabayar hanya akan menerima kredit RM9.43 untuk setiap tambah nilai RM10 disebabkan oleh caj SST 6%.

Menurut kenyataan Menteri Kewangan Lim Guan Eng, pihak kerajaan akan menilai semula perkara tersebut dan percaya bahawa pengguna berhak untuk mendapatkan RM10 penuh untuk setiap tambah nilai RM10. Untuk melaksanakan perkara tersebut, pihak kerajaan percaya cukai SST sepatutnya hanya dikenakan kepada syarikat telekomunikasi dan bukannya pengguna.

Tq whilst the telcos change their system the telcos will give back full rebates of the service tax charged so buyers will get back the full value bought https://t.co/BhWeQxG6Fl

— Lim Guan Eng (@guanenglim) September 2, 2018

Tentu sekali pengguna talian prabayar mengharapkan khabar yang baik dalam masa yang terdekat berdasarkan kenyataan yang telah dikeluarkan oleh Menteri Kewangan.


Kerajaan Tidak Harus Dipertanggungjawab Sepenuhnya Untuk Jaga SOP

Menteri Dalam Negeri, Datuk Seri Hamzah Zainuddin berkata kerajaan terutamanya agensi penguatkuasa di bawah KDN tidak patut dipertanggungjawabkan sepenuhnya berkaitan pematuhan prosedur operasi standard (SOP). Baginya semua pihak perlu memainkan peranan masing-masing agar pematuhan SOP dititikberatkan setelah kerajaan memberikan banyak kelonggaran.

Memetik laporan The Edge, Hamzah berkata bahawa KDN mempunyai fungsi yang lebih besar daripada menjaga SOP. “Saya mewakili KDN yang bertanggungjawab terhadap pematuhan SOP, kerja kami bukan hanya jaga SOP tapi kami nak juga lihat dari segi kehidupan agar ia benar-benar seimbang. Kalau kami hanya kerja nak sekat orang, kesalahan tak ikut SOP, itu sesuatu yang amat kecil.

“Biarlah kita mempunyai strategi yang lain menjaga sempadan, jaga tempat pintu masuk, jaga mereka yang cuba ceroboh bawa dadah dan sebagainya, begitu juga mereka yang cuba Yan hari ini,” katanya.

Tambah beliau lagi, kerajaan juga tidak harus dipersalahkan jika ada mana-mana pihak yang gagal mematuhi SOP. Dia berkata bahawa jika kegagalan mematuhi SOP berlaku di kilang atau tempat kerja, yang sepatutnya dipersalahkan adalah pihak pengurusan bukannya kerajaan.

“Saya bagi contoh, kalau kilang dibenarkan beroperasi, siapa yang sepatutnya menjaga SOP, pihak pengurusan, tetapi hari ini mengapa pulak kita salahkan kerajaan kerana tak menjaga SOP. Sepatutnya majikan yang mula jaga, kalau majikan jaga dan ada sesuatu yang kurang senang (dengan pelaksanaan SOP oleh majikan), laporkan kepada kerajaan dan kami akan hantar pasukan,” katanya.

Terdahulu, Menteri Kesihatan, Khairy Jamaluddin berkata Malaysia dijangka akan memasuki fasa endemik COVID-19 pada Oktober selaras dengan sasaran kerajaan memastikan sekurang-kurangnya 80 peratus populasi dewasa di negara ini mendapatkan vaksin.

Selain itu, dia juga mengingatkan orang ramai agar menerima hakikat untuk hidup bersama virus meskipun negara berjaya mengawal pandemik COVID-19. Bagaimanapun, rakyat Malaysia masih perlu untuk mematuhi SOP yang telah ditetapkan dan melakukan kawalan kediri kerana langkah itu membolehkan pelbagai sektor dalam negara dibuka manakala kehidupan rakyat kembali berfungsi seperti sedia kala.

Mengapa terdapat individu yang dikenakan saman direct dan tetapi terdapat individu yang perlu menunggu kertas siasatan dibuka? Untuk bacaan lanjut, klik pautan di bawah.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Layanan Dua Darjat, Pelajar Matrikulasi Langgar SOP Kena Saman Tanpa Siasatan RM1,500

Anjur ‘Fashion Show’ Tidak Patuh SOP, Tindakan Jenama Fesyen Terkenal Ini Buat Netizen Berang


10 Perkara Tentang Kanser Prostat Yang Lelaki Patut Tahu Sebelum Terlambat

“Pernah tak bercakap tentang kanser prostat dengan kawan lelaki?” tanya penulis kepada rakan.

Rata-rata jawapan yang diterima ialah “tak pernah”. Apabila ditanya kenapa, mereka jawab:

“Entah. Tak pernah fikir nak sembang kot.”

“Sebab tak ramai yang kena, so tak discuss sangat. Unlike breast cancer, ada family yang kena, so kita sembang-sembang juga.”

“Saya tak pernah ambil tahu sebab tak kahwin lagi.”

“Saya memang pernah dengar mengenai kanser prostat dan memang aware penyakit ini juga mempunyai pesakit dari jantina lelaki. So far tak pernah berbual dengan pesakit kanser prostat lagi.”

Daripada perbualan dengan mereka, penulis dapati lelaki muda tidak bercakap tentang kanser prostat bukan sebab malu tetapi kerana kurangnya berlaku penyakit ini di kalangan orang yang mereka kenali.

Itu juga membuatkan mereka berasakan tidak mungkin diri sendiri akan terkena penyakit kanser prostat ini. Sangkaan seperti ini bakal buat lelaki jadi alpa akan kesannya ketika tua kelak.

Hakikatnya, kanser prostat merupakan salah satu pembunuh utama kaum lelaki di Malaysia.

Benar kanser prostat dihidapi lelaki berusia. Tapi itu tidak bermakna lelaki yang masih muda boleh mengabaikannya. Di usia mudalah lelaki patut mengamalkan gaya hidup sihat agar dapat merendahkan risiko kanser prostat ketika tua nanti.

Berikut antara gaya hidup sihat yang boleh diamalkan oleh pemuda masa kini agar terhindar daripada kanser prostat:

Penyelidikan baru yang dijalankan oleh Harvard Medical School dan Brigham and Women’s Hospital menunjukkan lelaki yang mencapai pancutan dan orgasma lebih daripada 21 kali dalam sebulan mempunyai 22% risiko lebih rendah mendapat kanser prostat.

Lelaki yang bersenam bersungguh-sungguh sekurang-kurangnya tiga jam seminggu mempunyai risiko 61% lebih rendah untuk mendapat kanser prostat berbanding dengan lelaki yang bersenam kurang dari satu jam seminggu.

Penemuan ini berdasarkan kajian yang dilakukan oleh penyelidik di Harvard School of Public Health dan Universiti California-San Francisco.

“Keputusan menunjukkan bahawa risiko perkembangan kanser prostat kian berkurang selepas diagnosis apabila pesakit menambah aktiviti fizikal dalam rutin harian mereka,” ujar ketua penyelidik, Stacey Kenfield dalam satu kenyataan akhbar.

Antara aktiviti fizikal yang boleh dilakukan setiap minggu ialah berlari, berbasikal, berjalan, berenang, dan melakukan kerja-kerja luar yang mengeluarkan peluh.

Menurut tiga kajian baru dalam artikel WebMD, diet dan gaya hidup mempunyai kesan untuk menurunkan risiko kanser prostat. Lelaki perlu makan karbohidrat yang tinggi serat, kurangkan minuman bersusu serta mengelak diabetes dan faktor risiko sakit jantung agar terlindung daripada kanser prostat.

Selain itu, kebanyakan kajian sebelum ini mengaitkan risiko kanser sekiranya seseorang makan daging dan produk tenusu. Sebaliknya, ikan dan tomato dikaitkan dengan penurunan risiko kanser. Pengambilan vitamin E dan selenium (daripada makanan tambahan) juga dapat membantu mengurangkan risiko.

Gejala-gejala awal yang tidak jelas telah menyebabkan para pesakit tidak menyedari mereka sedang menghidap penyakit kanser prostat sehinggalah ianya mengancam nyawa.

Oleh sebab itu, lelaki yang berumur 45 tahun ke atas perlu menjalani ujian saringan iaitu ujian darah yang dipanggil Prostate Specific Antigen (PSA) supaya kanser prostat boleh dirawat di peringkat awal.

Sebilangan kajian cenderung untuk menyokong kenyataan bahawa perubahan gaya hidup boleh memperlahankan pertumbuhan sel-sel kanser prostat seperti mengamalkan diet lemak rendah berasaskan tumbuhan, diet lemak rendah dan kandungan serat tinggi, pengurangan stres, latihan fizikal (sukan), memakan banyak ikan, sos tomato, suplemen diet yang berasaskan soya, jus delima dan lain-lain.

Selain itu, elakkan seks bebas kerana penyakit kelamin gonorrhea didapati mempunyai kaitan dengan kanser prostat. Tabiat bertukar ganti teman seks dan melakukan hubungan seks pada usia terlampau muda juga meningkatkan risiko kanser prostat.

Prostat adalah kelenjar exocrine yang terletak di bawah pundi kencing dan di hadapan rectum. Ia menghasilkan rembesan prostat yang akan berakhir di luar prostat dalam sistem pembiakan lelaki.

Rembesan itu adalah cecair beralkali yang berfungsi melindungi dan menyediakan bekalan untuk sperma. Terdapat beribu-ribu kelenjar halus dalam prostat yang menghasilkan cecair putih beralkali seperti susu, yang merupakan sebahagian daripada air mani.

Sebesar sebiji kacang berangan di mana saiznya akan bertambah mengikut umur, prostat mengelilingi uretra iaitu salur kencing yang bermula dari pundi kencing dan berakhir di hujung zakar, yang berfungsi membawa air kencing dan air mani keluar dari badan.

Penyakit Benign Prostatic Hyperplasia (BPH) terjadi apabila kelenjar prostat membesar disebabkan hormon tidak seimbang sehingga mengganggu atau menutup saluran uretra.

Dalam kebanyakan kes, kanser prostat bermula dalam sel-sel kelenjar prostat maka ianya dirujuk sebagai adenocarcinoma atau kanser kelenjar yang terjadi apabila sel-sel kelenjar prostat yang normal mengalami mutasi (mutation) menjadi sel-sel kanser.

Kanser prostat boleh bermula dengan perubahan yang sangat kecil pada bentuk dan saiz sel-sel kelenjar prostat – Prostatic intraepithelial neoplasia (PIN).

Pada awalnya, kelompok-kelompok kecil sel kanser berada pada kelenjar prostat sahaja – Carcinoma In Situ (CIS) atau Prostatic Intraepithelial Neoplasia (PIN). Setelah beberapa lama, sel-sel kanser ini akan mula membiak dan merebak ke tisu-tisu prostat untuk membentuk ketumbuhan.

Akhirnya ketumbuhan ini akan membesar dan merebak ke organ-organ berhampiran seperti rectum dan seminal vesicles atau sel-sel ketumbuhan ini akan bergerak melalui salur darah dan sistem limfa, merebak (metastasis) ke bahagian-bahagian lain seperti tulang belakang dalam badan.

Terdapat juga kes kanser prostat yang berulang semula selepas dirawat.

Penyebab utama kanser prostat masih tidak diketahui. Bagaimanapun, faktor berikut boleh meningkatkan risiko pembentukannya:

Berdasarkan statistik pada 2012, lebih kurang 1.1 juta lelaki di Malaysia menghidap kanser prostat.

Memang benar kata-kata rakan-rakan penulis yang masih di angka 20-an, mereka tidak bercakap tentang kanser prostat kerana tidak pernah encounter dengan orang berpenyakit ini.

Meskipun sangat sedikit kes kanser prostat berlaku dalam kalangan lelaki di bawah 50 tahun, kanser prostat adalah kanser ke-3 paling kerap menyerang kaum lelaki berumur lebih 60 tahun selepas kanser paru-paru dan kanser kolorektal.

Apabila didiagnosis dengan kanser prostat yang telah merebak ke bahagian-bahagian badan lain, kadar kelangsungan hidup 5 tahun jatuh kepada 28%.

Ketiadaan gejala yang jelas pada peringkat awal menyebabkan ramai pesakit tidak menyedari mereka sedang menghidap kanser prostat hinggalah ia mengancam nyawa.

Kadang-kadang kanser prostat menunjukkan gejala-gejala BPH seperti kerap buang air kecil, nocturia (kerap membuang air kecil di waktu malam), kesukaran memulakan dan mengekalkan pancutan air kencing, hematuria (darah dalam air kencing) dan dysuria (kencing yang menyakitkan).

Satu kajian yang berasaskan Penilaian Penjagaan Pesakit 1998 di Amerika Syarikat mendapati satu pertiga (1/3) daripada pesakit mempunyai satu atau lebih gejala dan 2 pertiga (2/3) pula tidak mempunyai sebarang gejala kanser prostat.

Keadaan ini menyebabkan sebilangan pesakit gagal menjalani ujian perubatan di peringkat awal. Mereka hanya menyedari menghidap kanser prostat apabila ianya berada pada tahap 3 atau 4 di mana sel kanser telah merebak ke bahagian-bahagian lain dalam badan.

Menurut pakar Perunding Bedah Urologi Hospital Pusrawi Kuala Lumpur, Dr Abdul Rashid Abdul Subahan, lelaki terutama yang melebihi usia 50 tahun perlu menjalani pemeriksaan kesihatan secara berkala.

Ujian melalui kaedah Prostate-Specific Antigen (PSA) boleh mengenal pasti sama ada protein yang dihasilkan oleh tisu prostat normal atau tinggi.

Bagi lelaki bawah 40 tahun, bacaan normal ialah pada paras 2.5, sementara bagi yang berumur lebih 50 tahun ialah 4. Jika bacaannya melebihi paras itu, anda perlu membuat pemeriksaan lanjut bagi memastikan sama ada anda dihidapi kanser atau tidak.

Antara kaedah digunakan untuk pemeriksaan awal ialah Digital Rectal Examination (DRE) di mana doktor memasukkan jari melalui saluran dubur dan merasa buah kelenjar. Jika lembut, ia menandakan kelenjar prostat anda normal tapi jika keras, maka itu antara tanda-tanda kanser.

Begitu pun bagi memastikannya lebih lanjut, anda perlu membuat pemeriksaan melalui beberapa kaedah seperti ultrasound, Computed Tomography Scan (CT Scan) atau Magnectic Resonance Imaging (MRI).

Namun kaedah paling tepat ialah biopsy di mana doktor mengambil sedikit tisu di bahagian prostat dan dibuat ujian makmal ke atasnya.

Rawatan-rawatan untuk kanser prostat ialah;

Pilihan rawatan akan bergantung kepada peringkat dan gred kanser tersebut, usia dan jangka hayat pesakit, kemudahan sedia ada di hospital serta latihan dan pengalaman pakar bedah.

Kebanyakan lelaki muda alpa dengan penyakit kanser prostat kerana ia hanya menyerang lelaki berusia. Ia menyebabkan mereka tidak menyedari bahayanya.

Kaum lelaki yang mempunyai tanda-tanda atau sejarah keluarga menghidap kanser prostat perlulah mendapatkan nasihat dan rawatan jika perlu bagi tujuan pencegahan penyakit ini.

Sikap ambil ringan boleh memberi kesan di masa depan kerana apa yang dilakukan pada hari ini sedikit sebanyak mempengaruhi keadaan pada masa tua kelak.

Ia bagaikan blok-blok domino yang akan jatuh ke atas blok lain, melainkan blok yang bakal ditimpa itu berdiri teguh dan kuat terpasak. Barulah survive dan kehidupan seterusnya tak terkesan dengan bahana sebelum itu.

Jadi, sebab itulah penting untuk kita semua mengamalkan gaya hidup sihat dari sekarang.

Bak kata slogan Bahagian Pembangunan Keluarga, Kementerian Kesihatan Malaysia #BPKK; Sihat Baru Macho #SihatBaruMacho.


5 Tip Dan Itinerari Travel 2 Hari 1 Malam Ke Singapura

Kalau sebut Singapura, perkara pertama yang terfikir dalam kepala adalah USS kan?

Okay, izinkan saya share kat korang tempat-tempat lain yang menarik dan boleh dilawati di Singapura selain USS beserta bajet berdasarkan trip 2 hari 1 malam yang saya buat pada 2 – 3 April lepas (trip hujung minggu je). Dan saya tak melawat USS.

Currency Exchange masa tu RM2.93 = SGD1.00. Okay, kita anggap RM3.00 jelah untuk senangkan pengiraan.

Dan budget yang saya nyatakan ni tidak berapa tepat (lebih kurang) sebab masa pergi tak catat dan cuma ingat-ingat je.

1. Cara paling mudah untuk keluar masuk Singapura

Dari Terminal Larkin, naik bas Causway Link, bas warna kuning nombor CW1, CW2 atau CW3.

Beli tiket ke Queen Street, Singapore (RM3.40). Bas akan bawak ke imigresen Malaysia dan Singapura.

Sebelum sampai imigresen Singapura, korang boleh naik je bas CW1, CW2 atau CW3. Tapi bila dah lepas imigresen Singapura, ambik bas CW2 sahaja sebab bas CW2 akan terus ke Queen Street.

Perjalanan balik naik bas yang sama (SGD3.30 = RM9.90). Kos tambang RM13.30.

Saya stay di 5footway.inn hostel di Bugis dengan harga SGD22 (RM66) seorang untuk satu malam + deposit SGD20 (RM60). Deposit akan dipulang ketika check out.

Berdekatan dengan Masjid Sultan. Hostel yang sangat selesa dan strategik. Dekat dengan lokasi menarik dan pengangkutan awam. Sarapan juga disediakan.

MRT & LRT di Singapura sangat tip-top, mudah dan cepat. Tak perlu tunggu lama.

Kalau tak salah MRT & LRT sampai pukul 12 malam je (not sure). Korang kena beli tourist pass ikut berapa hari korang kat sana.

Tourist pass berbeza harga mengikut berapa hari korang nak guna. Saya beli tourist pass 2 hari. SGD16 (RM48) + Deposit SGD10 (RM30) (deposit akan dipulang selepas pulang tourist pass tersebut).

Tourist pass tu boleh guna untuk naik MRT, LRT & Bas tanpa had sepanjang 2 hari tersebut.

Tourist pass boleh dibeli dan dipulangkan di stesyen-stesyen utama dan tertentu seperti Bugis, Woodland dan banyak lagi.

Korang kena pandai baca map MRT & LRT disamping pandai tengok signboard kat setiap stesyen-stesyen MRT.

MRT & LRT line dia ada warna-warna tertentu. Nak mudah, tengok signboard ada tunjuk warna dan arah dituju. Setiap stesyen ada map jaringan MRT & LRT, dan map bangunan atau kawasan tersebut.

Baca: Dengan SGD 33, Ini yang Anda Dapat Makan Di Singapura

(i) Bugis
Dari Terminal Bas Queen Street, jalan kaki lebih kurang 10 minit ke Kampung Glam, Bugis (main landmark / attraction ialah Masjid Sultan).

Kat sekitar kawasan ni terdapatnya Haji Lane yang terkenal tu, café-café dan kedai-kedai hipster, murtabak zam-zam, tempat-tempat makan halal, dan macam-macam lagi la.

Kawasan Arab Street, Haji Lane, Masjid Sultan ni kira tempat tumpuan pelancong dan tempat pilihan backpackers untuk tinggal selain Little India (tak jauh dari Terminal Queen Street jugak).

Pilihan paling terbaik untuk menginap kat kawasan sini.

Tempat wajib dikunjungi sekiranya korang jenis yang suka alam semulajadi, tumbuh-tumbuhan dan bunga-bunga. Kalau naik MRT turun di stesyen Bayfront untuk ke sini.

Bayaran masuk untuk Flower Dorm dan Cloud Forest Dorm SGD28 (RM84) for Non-Citizen, For Citizen SGD20 (RM60).

Nasib baik saya ada saudara di Singapura, mintak tolong dia belikan. Kalau korang nak dapat murah, pandai-pandai lah cari orang Singapura kat situ, mintak tolong dia belikan.

Kalau nak naik OCBC Skyway tu SGD8 (RM24). Taman kat kawasan luar tu free je nak lepak-lepak.

Tapi lebih baik masuk Flower Dorm dan Cloud Forest tu sebab serius korang akan terpesona and this is the highlight of my trip.

Bila malam, tempat ni akan diterangi oleh lampu-lampu yang bewarna-warni. Dan tempat ni jugak tempat penggambaran satu scene dalam cerita Hitman Agent 47.

(iii) Night walk : Marina Bay Sands, The Helix Bridge, Esplanade, Merlion Park

Kota Singapura waktu malam memang cantik. Kalau korang suka tengok lampu-lampu, korang akan terpesona dengan keindahan Bandar Singapura pada waktu malam.

Tempat-tempat ni nak pergi boleh jalan kaki je. Keluar dari Garden By the Bay je, korang jalan kaki terus ke Marina Bay Sands (shopping complex dan hotel yang rooftop dia ada infinity pool tu).

Kalau nak naik rooftop tu, tak silap SGD20 (RM60).

Kat depan Marina Bay Sands tu pun ada tempat lepak-lepak, jual makanan. Tak pasti ada makanan halal ke tak sebab macam tak nampak makanan halal. Boleh lepak tengok sunset, tapi terlindung dengan bangunan-bangunan. But the view still nice!

Then dari Marina Bay Sands, melalui The Helix Bridge (jambatan yang macam DNA tu) untuk ke Esplanade. Dinner kat situ. Ada jual makanan halal. Sate dia pun boleh tahan sedap.

Kemudian dari Esplanade jalan kaki ke Merlion Park tempat yang ada singa batu yang keluar air dari mulut tu.

Kemudian dari Merlion Park, naik MRT di stesyen Raffles Place, balik semula ke Bugis untuk rehat dan tidur.

Sentosa Island ni la tempat terletaknya USS, Siloso Beach, Sea Aquarium dan banyak lagi tempat-tempat menarik kat sekitar situ. Untuk ke Sentosa Island, boleh naik Sentosa Express (Monorail kot). Yang ni tak boleh pakai tourist pass.

Untuk ke Sentosa Island, kalau naik MRT, turun di stesyen Harbour Front.

Kemudian korang cari signboard Vivo City (shopping complex). Di Vivo City, naik tingkat 3 Lobby L. Tiket Sentosa Express dijual di situ dan naik pun dari situ. Harga SGD4 (RM12) pergi balik. Jalan la puas-puas kat Sentosa Island tu. Saya just jalan-jalan cuci mata je. Tak masuk tempat-tempat berbayar ni.

Sebenarnya banyak lagi tempat-tempat menarik yang boleh diterokai kat Singapura ni. Cuma tak cukup masa.

Lagipun saya cuma bercuti hujung minggu je, jadi banyak tempat lain tak pergi.

5. Anggaran budget keseluruhan untuk trip saya

Dinasihatkan bawak duit lebih sebab nak kena bayar deposit hostel dan tourist pass.

Baca lagi: 11 Makanan Unik Untuk Dicuba Di Singapura


Kerajaan UK Berang China ‘Curi’ Bangkai Kapal Perang Dunia Ke-2 Di Laut Malaysia

Kementerian Pertahanan UK mengecam tindakan kapal asing yang mencemar kubur tentera maritim yang tenggelam bersama dengan dua bangkai Perang Dunia Kedua. Kenyataan kurang senang kerajaan Britain ini hadir selepas mereka mendakwa bahawa kapal milik China itu telah cuba ‘mecuri’ dua bangkai kapal perang tersebut di luar pantai Malaysia, lapor BBC.

Dua bangkai kapal perang yang karam pada 10 Disember 1941 dan mengorbankan kira-kira 842 anak kapal HMS Prince of Wales dan HMS Repulse ditembak oleh pesawat Jepun. Kejadian yang dilaporkan sebagai bencana terburuk dalam sejarah tentera laut British ini terjadi hanya tiga hari selepas serangan ke atas kapal perang milik Amerika Syarikat di Pearl Harbour, dan dua hari selepas Jepun menyerang Asia Tenggara.

Kapal Prince of Wales dan HMS Repulse telah dihantar ke Asia tanpa sebarang perlindungan daripada pesawat udara. Ia kini tenggelam dasar Laut China Selatan, 60 batu (100km) dari pantai timur Malaysia. Kerajaan United Kingdom kini menyiasat dakwaan bahawa wujud kecurian yang terjadi ke atas bangkap kapal Perang Dunia Kedua itu.

Seorang penyelam Malaysia, Hazz Zain, memberitahu New Straits Times (NST) bahawa nelayan disekitar kawasan tersebut telah melihat sebuah kapal penyelamat di lokasi kapal karam yang lengkap dengan dua kren besar dengan dengan pemotong logam yang diturunkan ke dasar laut untuk memotong dan mengangkat bahagian keluli dan aluminium.

Kapal itu dikatakan milik China dengan pendaftaran Chuan Hong 68. Kapal itu didakwa memunggah barang-barang yang ditemui daripada HMS Prince of Wales, termasuk meriam dan peluru meriam lama, di sebuah jeti persendirian di Malaysia. Polis telah merampas beberapa kepingan dan kini sedang menyiasat.

Jurucakap Kementerian Pertahanan UK di London berkata, “Kami mengutuk sekeras-kerasnya sebarang penghinaan terhadap mana-mana kubur tentera maritim. Jika kami mempunyai bukti pencemaran bangkai kapal Tentera Laut Diraja, kami akan mengambil tindakan yang sewajarnya, termasuk bekerjasama dengan kerajaan serantau dan rakan kongsi untuk mencegah aktiviti tidak wajar di tapak sedemikian.”


Kerajaan Umum Kelonggaran Buat 11 Jenis Aktiviti Ekonomi Buat Penerima Vaksin Di Negeri Fasa 1 PPN

Perdana Menteri pada hari ini telah mengumumkan 11 aktiviti ekonomi yang sedia dibuka bermula 16 Ogos 2021 ini buat negeri yang berada dalam Fasa 1 PPN. Difahamkan kelonggaran ini dibuat selepas mendapati kelonggaran yang diumumkan sebelum ini lebih dimanfaatkan buat mereka yang berada di Fasa 2 PPN.

Kelonggaran 11 aktiviti ekonomi ini dibuat berikutan peningkatan kadar vaksinasi antara rakyat sekaligus dapat mengurangkan risiko penularan wabak COVID-19. Berikut merupakan 11 aktiviti ekonomi yang sedia dibuka pada 16 Ogos ini buat negeri Fasa 1 PPN.

1. Kedai cuci kereta
2. Kedai elektrik dan elektronik
3.Kedai barangan rumah & peralatan dapur
4. Kedai perabot
5. Kedai peralatan sukan
6. Kedai aksesori kereta
7. Pusat pengedaran & jualan kereta
8. Pasar pagi & pasar tani sahaja
9. Kedai pakaian,fesyen & aksesori
10.Kedai barang kemas
11. Kedai gunting rambut dan pusat atau salun kecantikan

Dimaklumkan kelonggaran ini hanya sah buat penerima vaksin yang sudah 14 hari menerima dos kedua vaksin atau 28 hari selepas menerima suntikan dos pertama.

Diharap kelonggaran yang dibuka ini dapat dimanfaat sebaiknya dalam meningkatan kembali ekonomi negara sekaligus memudahkan orang ramai yang berada di Fasa 1 PPN.

Sejak mulai memasuki Fasa 3 PPN, angka kes positif di Perlis terus meningkat kepada 61 kes sekaligus mencatat angka kes tertinggi negeri.

Bukan Kerana ‘Dine-In’, Ini Punca Perlis Catat Angka Kes Tertinggi Negeri Semalam

Individu Terima Vaksinasi Lengkap Di Negeri Fasa 2 Boleh Rentas Daerah Dan ‘Dine-In’ Di Restoran

Selepas Delta, DG Hisham Sahkan Kemunculan Lambda Sebagai Varian Baharu COVID-19


Kerajaan Umum Kerjasama Dengan Microsoft Di Bawah Inisiatif Bersama Malaysia Bernilai RM4 Bilion

Kerajaan telah mengumumkan kerjasama dengan Microsoft di bawah inisiatif Bersama Malaysia, yang akan menyaksikan syarikat itu membina wilayah pusat data pertamanya di Malaysia, lapor The Edge Reports.

Dalam satu kenyataan, Perdana Menteri Tan Sri Muhyiddin Yassin berkata, inisiatif ini akan menyaksikan pelaburan berjumlah USD$ 1 bilion (RM4 bilion) dalam tempoh lima tahun akan datang.

Selain mampu menjana keuntungan yang lebih besar, pusat data dari gergasi Microsoft ini juga bakal membantu mencipta 19,000 peluang pekerjaan termasuk 4,000 pekerjaan berkaitan IT.

Tambah perdana menteri lagi, dia menyambut baik kerjasama awam-swasta yang dibentuk oleh Microsoft dan rakan-rakannya, termasuk Unit Pemodenan Tadbiran dan Perancangan Pengurusan Malaysia (MAMPU), Tabung Pembangunan Sumber Manusia (HRDF), Petronas, Celcom dan Grab. Kerjasama ini diharapkan dapat membantu melatih hingga satu juta rakyat Malaysia menjelang 2023.

Muhyiddin turut berharap bahawa kedatangan Microsoft ini bakal membuka pintu pelaburan yang luas kepada syarikat data yang lain untuk melabur di Malaysia.

Kerjasama ini dilihat sejajar dengan inisiatif MyDigital Malaysia dan Pelan Pembangunan Ekonomi Digital Malaysia, yang dilancarkan pada Februari 2021.

Di bawah rangka tindakan itu, kerajaan mengatakan telah memberikan persetujuan bersyarat kepada empat cloud service providers (CSP) – Microsoft, Amazon, Google dan syarikat telekomunikasi tempatan Telekom Malaysia Bhd.

Muhyiddin sebelum ini mengatakan bahawa CSP ini akan melabur antara RM12 bilion hingga RM15 bilion dalam tempoh lima tahun akan datang.

The Vocket sebelum ini pernah melaporkan bahawa Microsoft bakal membina pusat datanya yang berpangkalan di Kulai, Johor. Menurut Menter Besar Johor, Datuk Hasni Mohammad, pembinaan pusat pengkala data ini secara tidak langsung dapat merancakkan sektor ekonomi serta meningkatkan peluang pekerjaan di negeri ini.

Microsoft label rakyat Indonesia sebagai orang paling tidak sopan di Asia Tenggara, ini sebabnya. Klik pautan di bawah untuk membaca.

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya

Microsoft Sedang Dalam Proses Bina Pusat Data Di Kulai, Johor

Microsoft, Amazon Dan Google Berminat Untuk Membantu Bidang IT Malaysia


Kerajaan Umum Pakej Perpaduan Jalur Lebar Tetap 30Mbps Berharga RM69 Sebulan

Seperti yang dijanjikan sebelum ini, Kementerian Komunikasi dan Digital kini mengumumkan Pakej Perpaduan Jalur Lebar Tetap secara rasmi dengan menyasarkan untuk golongan B40, veteran, Orang Kurang Upaya (OKU) serta warga emas pada harga lebih rendah.

Menerusi pakej yang bakal ditawarkan penyedia perkhidmatan mulai Mac 2023 kelak, pengguna akan ditawarkan dengan pelan berkelajuan 30Mbps pada harga hanya RM69 sebulan.

Pakej Perpaduan Jalur Lebar Tetap – Hanya RM69 sebulan

Pelan ini akan memberi penjimatan 22% dari harga asal atau penjimatan RM480 dalam tempoh 2 tahun. pic.twitter.com/gRIepkB6Nu

— Fahmi Fadzil 🇲🇾 (@fahmi_fadzil) February 2, 2023

Setiap pakej turut hadir dengan kontrak langganan selama 24 bulan. Pakej ini ditawarkan oleh TM, CelcomDigi, Maxis, U Mobile, TIME, YTL dan Astro. Pelan ini akan memberi penjimatan 22% dari harga asal atau penjimatan RM480 dalam tempoh 2 tahun.

Inisiatif ini dibuat atas dasar mahu menawarkan meringankan beban rakyat disamping memastikan kesalinghubungan digital yang lebih menyeluruh pada harga lebih rendah. Sama-sama kita nantikan penawaran pelan perpaduan ini yang bakal tiba pada bulan Mac kelak.


Kerajaan Umum Penawaran Internet 1GB Percuma Setiap Hari Sehingga 31 Disember 2020

Mulai diumumkan pada 27 Mac lalu dalam menawarkan pas internet percuma 1GB buat kesemua syarikat telekomunikasi sepanjang Perintah Kawalan Pergerakan (PKP), nampaknya pelan ini bakal diteruskan kerajaan sehingga 31 Disember 2020 menerusi pengumuman Perdana Menteri Tan Sri Muhyiddin Yassin menerusi perutusan khas Pelan Pemulihan Ekonomi Jangka Pendek sebentar tadi.

Seperti sebelum ini, penawaran internet percuma ini bakal ditawarkan bermula jam 8 pagi sehingga 6 petang dalam memberi kemudahan kepada rakyat dalam mengakses internet sehingga akhir tahun ini.

Tambahnya lagi, penawaran internet ini bakal membolehkan para pengguna manfaatkannya untuk bekerja dari rumah serta mendapatka info serta berita mengenai wabak COVID-19.

Setakat ini, syarikat-syarikat yang menawarkan pelan data percuma 1GB sejak mulai diumumkan adalah daripada syarikat Maxis, Celcom, Digi, TM dan U-Mobile.

Ketahui lebih lanjut mengenai cara-cara untuk mengaktifkan internet percuma 1GB sepanjang tempoh PKP berlangsung.

Ini Caranya Untuk Aktifkan Internet Percuma 1GB Sepanjang Tempoh PKP

Pas My30 Serendah RM1 Sehari Dan Kredit ‘e-Wallet’ RM50 Oleh Kerajaan Jadi Tumpuan Netizen


Kerajaan Umum Penawaran Internet Percuma Bermula 1 April 2020

Jika beberapa hari yang lalu rakyat Malaysia menerima berita baik mengenai penangguhan bayaran bank selama 6 bulan serta pengecualian memperbaharui lesen memandu dan road tax, kini beberapa lagi berita baik telah diumumkan pihak kerajaan.

Bersempena dengan pengumuman Perdana Menteri sebentar tadi mengenai Pakej Ransangan Ekonomi Prihatin Rakyat, pihak kerajaan turut mengumumkan penawaran internet percuma yang bakal ditawarkan bermula 1 April 2020 sehingga tempoh Perintah Kawalan Pergerakan (PKP) tamat.

Berdasarkan pengumuman yang dikongsikan syarikat telekomunikasi Maxis, Celcom, Digi dan U-Mobile bakal menawarkan internet percuma sebanyak 1GB bermula jam 8 pagi sehingga 6 petang setiap hari buat semua pelanggan prabayar dan pascabayar.

Penawaran internet percuma yang bakal menelan belanja sebanyak RM600 juta ini sekaligus bakal memberi kemudahan kepada rakyat semasa tempoh PKP berlangsung.

Kerajaan juga turut mengumumkan pengecualian lesen mamandu dan road tax sepanjang tempoh PKP berlangsung.

Kerajaan Umum Pengecualian Memperbaharui Lesen Memandu Dan ‘Road Tax’ Sepanjang PKP

BNM Umum Penangguhan Bayaran Pinjaman Bank Secara Automatik Selama Enam Bulan


Kerajaan Umum Pengecualian Memperbaharui Lesen Memandu Dan ‘Road Tax’ Sepanjang PKP

Risau jika lesen memandu dan cukai jalan anda tamat tempoh sepanjang tempoh Perintah Kawalan Pergerakan berkuatkuasa sehingga 14 April ini?

Kini anda tidak lagi perlu memikirkan tentang perkara tersebut kerana Kementerian Pengangkutan telah mengumumkan pengecualian untuk pembaharuan semua jenis lesen dan cukai jalan sepanjang berlangsungnya PKP.

Perkara itu dijelaskan Menteri Pengangkutan Dr Wee Ka Siong dalam satu kenyataan di Facebook rasminya pada semalam.

“Sebelum ini pemegang lesen memandu individu diminta untuk memperbaharui lesen secara atas talian melalui portal mySikap JPJ dan MyEG sepanjang tempoh PKP.

“Tetapi dengan pengumuman di atas, syarat keperluan untuk memperbaharui lesen memandu ini telah dikecualikan, bagi tempoh PKP,” katanya.

Bagaimanapun, pemandu yang terlibat dinasihatkan untuk membawa salinan sijil perlindungan atau e-cover note insurans ketika memandu sepanjang tempoh ini.

Berdasarkan pemahaman kami, pemandu atau pemilik hanya dikecualikan daripada memperbaharui lesen memandu dan cukai jalan namun masih perlu memiliki perlindungan insurans yang sah untuk kenderaan mereka.

“Ini bermakna, sesiapa yang mempunyai lesen memandu yang sudah luput masih boleh menggunakan kenderaan masing-masing dengan syarat kenderaan tersebut wajib memiliki perlindungan insurans yang sah,” jelas Dr Wee lagi.

Mereka yang telah tamat tempoh lesen memandu dan cukai jalan juga pesannya perlu memperbaharui kembali kedua-dua dokumen tersebut dalam tempoh 30 hari selepas PKP berakhir.

Sudah pasti pengumuman dari Menteri Pengangkutan ini dapat meredakan sedikit kegusaran mereka yang mengalami situasi tamat tempoh lesen memandu dan cukai jalan sepangjang PKP ini.

Terutama dengan pengumuman lanjutan PKP ini sehingga 14 April seperti yang diumumkan Perdana Menteri kita pada semalam.

Baca perkongsian lain kami sebelum ini mengenai PKP yang sedang berkuat kuasa di negara kita ketika ini.

Perdana Menteri Umum PKP Dilanjutkan Sehingga 14 April

7-Eleven Umum Waktu Operasi 7 Pagi Sehingga 11 Malam Sempena PKP

ATM Cadang Guna Dron Bagi Memantau Orang Ramai Sempena PKP


Kerajaan Umum Telah Batalkan Harga Siling Petrol Dan Diesel?

Umum mengetahui, ketika Lim Guan Eng menjadi Menteri Kewangan, Mesyuarat Jemaah Menteri sebulat suara telah memutuskan harga siling RON95 pada RM2.08 seliter berbanding RM2.20 seliter dan diesel pada harga RM2.18.

Terbaharu, kerajaan Persekutuan telah membatalkan perintah harga siling terhadap minyak petrol dan diesel melalui Warta Kerajaan bertarikh 3 Jun 2020 yang lalu telah tular di media sosial. Menerusi Warta Kerajaan itu, pembatalan tersebut telah dibuat oleh Pengawal Harga, Datuk Seri Hasnol Zam Zam Ahmad.

Pembatalan harga siling itu adalah berdasarkan kuasa yang diberikan oleh Seksyen 4, Akta Kawalan Harga dan Antipencatutan 2011 [Akta 723], Pengawal, dengan kelulusan menteri. Ia diluluskan oleh Alexander Nanta Linggi selaku menteri perdagangan dalam negeri dan hal ehwal pengguna pada 10 April lalu.

Walau bagaimanapun, menurut kenyataan media oleh Kementerian Perdagangan Dalam Negeri dan Hal Ehwal Pengguna perkara tersebut tidak benar. Menurut Alexander Nanta Linggi, penetapan harga runcit petrol dan diesel masih melalui mekanisme harga automatik (APM) yang dipengaruhi oleh harga minyak yang diproses selari dengan harga minyak mentah dunia.

Pada ketika ini, harga pam untuk RON 95 dan diesel masing-masing adalah RM1.48 dan RM1.63. Apa pula pandangan anda berhubung perkara ini?

Sementara itu, kami kongsikan artikel berkaitan pam minyak pada pautan di bawah ini yang mungkin anda minta untuk baca.

Lelaki Ini Jelaskan Mengapa Orang Ramai Perlu ‘Support’ Isi Minyak Di PETRONAS

Wanita Panik ‘Pam Minyak Buat Hal’, Ini Fungsi Sebenar Butang Kecemasan

Mekanik Ini Sahkan ‘Goncang Kereta’ Adalah Perbuatan Sia-Sia Ketika Isi Minyak


Kerajaan Umumkan Lebih Banyak Bantuan Untuk Industri Perkhidmatan Pengangkutan Awam

Sejak COVID-19 mulai menyerang Malaysia, industri perkhidmatan pengangkutan awam merupakan salah satu antara golongan yang paling terjejas. Pelaksanaan PKP menyebabkan orang ramai mula berkerja secara work from home yang mengakibatkan kurangnya permintaan perkhidmatan ini.

Semalam Perdana Menteri Malaysia telah mengumumkan Pakej Bantuan Khas 2021 sempena lanjutan PKP yang dikenali sebagai Pakej Bantuan Perlindungan Ekonomi dan Rakyat Malaysia atau PERMAI. Ada tiga inisiatif bantuan khas yang diberikan untuk industri perkhidmatan pengangkutan awam.

Pihak kerajaan bersetuju menyediakan bantuan khas secara sekali bayar atau ‘one-off’ sebanyak RM500 kepada pemandu bas, teksi, perkhidmatan e-hailing dan pemandu pelancong.

Seramai 14,000 pemandu pelancong serta 118,000 pemandu teksi, bas sekolah, bas persiaran, kereta sewa dan e-hailing bakal menerima bantuan membabitkan peruntukan tambahan sebanyak RM66 juta.

Pada masa yang sama juga, Perdana Menteri Malaysia turut meluluskan pengecualian duti eksais dan cukai jualan bagi tujuan pindah milik, pelupusan dan kegunaan persendirian teksi dengan syarat kenderaan dimiliki selama tujuh tahun. Dalam masa yang sama, syarat ini dilonggarkan kepada lima tahun sahaja mulai 1 Januari hingga 31 Disember 2021.

Pengusaha bas dan teksi bakal menikmati moratorium selama 12 bulan dan pembayaran balik bulanan yang lebih rendah melalui Skim Rehabilitasi Sewa Beli Bas dan Teksi. Di bawah skim ini, 50% jaminan ke atas pinjaman akan disediakan bagi bas terpilih seperti bas persiaran dan teksi daripada syarikat sewa beli dan pajakan. Pihak kerajaan telah memperuntukkan jaminan sebanyak RM1 bilion untuk tujuan ini.

Sebanyak 22 inisiatif akan dilaksanakan di bawah bantuan PERMAI yang mana pihak kerajaan mahu mencapai tiga matlamat utama iaitu memerangi wabak COVID-19, memelihara kebajikan rakyat dan menyokong kelangsungan perniagaan.

Semoga bantuan ini dapat meringankan beban yang dihadapi oleh semua pihak yang terlibat dengan industri perkhidmatan pengangkutan  awam.

Baru-baru ini saintis di China telah meramalkan pandemik COVID-19 pada tahun ini lebih buruk berbanding tahun 2020. Klik pautan di bawah untuk baca lebih lanjut.

Saintis Di China Beri Amaran, Pandemik Tahun Ini Diramal Lebih Buruk Daripada Tahun 2020

Tony Fernandes Dakwa Cara Pemerintah Tangani COVID-19 ‘Mengerikan’

Positif COVID-19 Tetapi Masih Mahu Pulang Ke Dhaka, 2 Warga Bangladesh Ditahan Di KLIA


Kerana Aksi ‘Dab’ Pemain Bola Sepak Ini Berdepan Hukuman Penjara

Aksi dab memang sangat popular tahun lalu dan dipopularkan lagi pemain bola sepak terkemuka seperti Pogba yang membuat aksi ini setiap kali meraikan jaringan. Jika aksi dab ini adalah sesuatu yang biasa bagi kita, tidak di Arab Saudi. Anda boleh berdepan hukuman penjara jika membuat aksi dab ini.

Menurut Majlis Anti Dadah Kebangsaan Arab Saudi, mereka berpendapat aksi ini mempunyai hubungan secara terus dengan dadah serta melabelkan aksi dab ‘sesuatu yang memberi kesan buruk kepada remaja’ dan sesiapa yang melakukannya di tempat awam atau laman sosial akan berdepan dengan hukuman.

Ogos tahun lalu, seorang artis ternama dari negara Arab, Abdallah Al Shahani ditangkap oleh pihak berkuasa selepas video beliau membuat aksi dab di atas pentas tular di media sosial.

Dalam satu video yang sedang viral di Twitter, kejadian ini berlangsung dalam satu perlawanan di Arab Saudi. Salah seorang pemain bangku simpanan untuk kelab Al Nojoom telah membuat aksi dab dan aksi itu dirakam dan disiarkan ketika perlawanan berkenaan berlangsung.

👀#الوحدة_النجوم #دوري_بلس pic.twitter.com/niD2b8ncC9

— دوري بلس (@dawriplusksa) January 3, 2018

Namun, masih tiada berita lanjut berkenaan tindakan apa yang akan dikenakan oleh pihak berkuasa Arab Saudi terhadap pemain bola sepak ini. Di dalam video ini, pengulas perlawanan berkenaan dengan nada risau mengatakan ‘tidak’ dalam bahasa Arab. Mungkin sudah tahu pemain berkenaan akan menerima hukuman terhadap aksi yang beliau lakukan walaupun di tepi padang.

Reaksi pemilik media sosial di Arab Saudi juga bercampur berkenaan hukuman yang dikenakan serta kaitan aksi dab ini dengan dadah. Kini sudah pun masuk tahun 2018 dan aksi dab ini pun sudah tidak relevan untuk tahun ini. Anda yang akan ke Arab Saudi, berhati-hati jangan buat aksi ini di khayalak ramai.


5 Tip Yang Anda Patut Tahu Jika Mahu Cari Kerja Di UK

Bila dijemput ke pentas untuk berkongsi pengalaman bekerja di Glasgow aku agak gigil. Setahun jagung di Glasgow, ada orang juga yang mahu mendengar pengalaman aku. Aku tidak tahu apa expectation yang datang, rupanya ramai orang kita cari peluang ke luar negara.

Tapi aku rasa ramai lebih berminat untuk aku kongsi tentang proses perubahan hidup sehingga tercampak ke Glasgow. Jadi aku kongsikan beberapa tips yang aku tambah daripada catatan wartawan awam Ali Imran yang rajin. Mungkin tips penting juga untuk kau.

Kalau kau pandai masak, menjahit, make up, menyanyi, wiring letrik dan seumpamanya, memang ada tempat. Kemahiran itu sama pentingnya seperti doktor, engineer. Tapi satu yang kau perlu usahakan, dapatkan kemahiran yang diperakui. Kalau boleh ada sijil. Memperolehi kemahiran di Malaysia secara puratanya lebih mudah dan murah berbanding di UK.

Gaji minimum £7.20. Tapi anak aku nak belajar asas vokal dan muzik dikenakan bayaran antara £15 hingga £25. Bermaksud ada skil, nilai kerja kau bertambah. Gaji bertambah. Nota : gaji sejam tu cukup untuk kau beli beras sekilo, telur 15 biji, susu 2 liter dengan baki £5 lagi dalam tangan.

2. Umur 30-33 umur yang sesuai untuk berhijrah

Masa tu mungkin kau sudah sedikit matang, pandai uruskan kewangan, skill bertambah, konfiden level pun sudah tinggi sikit. Sebelum itu, aku rasa kau berhijrah sebab seronok tengok orang main salji je. Masih hingusan. Mungkin.

Aku mula merancang pada umur 35. Hoho. Terlajak sikit, tapi aku dapat capai beberapa tahun selepas itu. Jika sudah cecah 40, peluang ada sedikit nipis. Di Australia kalau tidak silap, maksimum umur yang diterima jadi penduduk tetap adalah 42.

Mana ada negara nak orang tua. Banyak penyakit nanti.

Baca: 5 Perkara Buat Aku Lihat Dunia Pekerjaan Dari Sudut Berbeza Lepas Pindah Ke Scotland

3. Secara umum ada 3 cara pilihan untuk masuk ke sesuatu negara

Pendidikan tinggi, skill tinggi atau kau ada duit berkoyan. Kau kena tahu, tiap negara mahu orang yang berkualiti tinggi. Supaya dia boleh kenakan cukai tinggi untuk pendapatan negara.

Kalau kau ada UK degree, memang satu kelebihan. Tapi CGPA mestilah baik, jangan rendah sangat. Tahap rendah sikit dari Maslan 3.85 dan sekitarnya pun masih okeh boi.

4. Ada beberapa jenis visa pilihan popular

Sebagai pekerja Tier 2, sebagai pelajar atau sebagai usahawan. Keperluan visa kau boleh rujuk dalam laman web rasmi gov.uk. Aku nak bagi nasihat lebih, kurang sesuai, sebab kerap berubah.

Mana visa paling senang? Ikut pilihan laluan mana kau pilih. Kalau kau pilih pendidikan, kau mohon visa pelajar, kalau kau ada skill tinggi, kau pilih laluan pekerja, atau kalau duit berkoyan dan minat business, kau mohon visa usahawan. Mana ada yang senang, semua ada kelebihan dan kekurangan.

Kau boleh kerja di UK dengan cara yang lain, cara haram. Sebab Malaysia diberi 6 bulan tanpa visa. Tapi kalau boleh, kau matang sikit. Tindakan kau boleh merosakkan peluang orang lain pula di masa hadapan jika tertangkap. Makin susah nanti bila kerajaan ketatkan peraturan sebab abuse yang kau dah buat. Ikut jalan biar lurus.

5. Kau kena datang dulu, belajar hidup seperti orang tempatan

Sewa rumah, kerja part time, pergi pasar, naik public transport. Niatkan lebih dari melancong. Kalau kau tengok kehidupan lebih dari itu, kau akan lebih matang dan bukan mengejar keseronokan semata-mata.

Orang UK sendiri tidaklah selalu ke outlet Prada atau LV. Biasa ke Tesco atau Asda aje. Tapi bila kita ramai-ramai datang UK melancong, tengok benda yang seronok, cantik dan wangi sahaja. Tiba-tiba rasa nak pindah UK. Ohoi!

Untuk bangsa lain, merantau dan berhijrah ini benda yang mereka sudah lamaa buat. Bukan sesuatu yang istimewa, hijrah itu dengan niat mencari kehidupan yang lebih baik. Lebih dari mencari sehelai baju Hard Rowk Kepeh.

Catatan kembara
Irwan Dahnil
Orang biasa bukan ada-ada.

Baca lagi: 6 Sebab Kenapa Berhijrah Ke Luar Negara Itu Baik Untuk Aku Dan Mungkin Juga Kau


Cara Lelaki Ini ‘Ajar’ Penumpang Buang Sampah Dari Kereta Dipuji Netizen

Menjadi negara maju bukan sahaja dari segi penggunaan teknologi dan bangunan pencakar langit yang tinggi namun sikap rakyatnya turut menjadi salah satu pengukur untuk menjadikan sesebuah negara itu maju. Malah, kesedaran mengenai kebersihan juga perlu diterapkan kerana ia menjadi dasar yang mencerminkan sebuah negara yang sejahtera.

Masih ramai lagi rakyat Malaysia yang tidak peka terhadap kebersihan walaupun pelbagai inisiatif telah dilakukan oleh kerajaan untuk memberi kesedaran kepada rakyat.

Baru-baru ini tular sebuah video di media sosial Facebook yang menunjukkan seorang lelaki bertindak ‘menegur’ sebuah pengguna jalan raya yang dilihat membuang sampah di tengah jalan.

Video yang berdurasi 57 saat itu dimuat naik sendiri oleh saudara Azham Aizad di laman Facebook miliknya.

Video tersebut dirakam melalui dashcam kereta miliknya. Menerusi video tersebut, dapat dilihat bahawa ada penumpang di belakang sebuah kereta membuang sampah ke atas jalan dan Azham tidak menunggu lama untuk keluar dari kereta dan ‘menyerahkan’ semula sampah kepada kereta tersebut dengan menyelit pada pengelap cermin.

Rata-rata netizen memuji tindakan berani yang dilakukan oleh beliau itu, pelbagai komen yang positif ditinggalkan oleh netizen di ruangan komen perkongsian tersebut.

Diharapkan dengan tindakan lelaki ini sedikit sebanyak dapat membuka minda kita yang lain untuk lebih mementing kebersihan alam sekitar.

Dikepilkan di sini beberapa artikel yang mungkin memberi inspirasi untuk pembaca. Klik pautan di bawah untuk bacaan lanjut.

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Tindakan Pantas Orang Ramai Bantu Tolak Kereta Terbalik Dipuji Netizen

Banjir Pulau Pinang, Surau Ini Buktikan ‘Sifat Kemanusiaan’ Rakyat Malaysia


Kerana Berbangsa India, Lelaki Ini Terselamat Daripada Jadi Mangsa ‘Scammer’ Buat Netizen Terhibur

Sekarang ini, pelbagai cara dan taktik yang dilakukan oleh scammer untuk menipu orang awam demi mengaut keuntungan.

Ada scammer yang menyamar sebagai pembeli wang lama kemudian follow mangsa dalam akaun laman sosial seperti Instagram konon ingin membeli duit-duit lama yang mangsa ada.

Ada juga sesetengah dari mereka yang beroperasi dengan membuat panggilan kemudian memberitahu bahawa mereka adalah pihak berkuasa lalu meminta mangsa untuk ‘transfer’ duit demi mengelak diri daripada didakwa atau disaman, kononnya semua ini adalah atas perintah mahkamah.

Namun begitu, berbeza pula dengan seorang lelaki ini yang mana scammer itu sendiri tidak jadi untuk menipu dirinya gara-gara beliau berbangsa India.

Menerusi sebuah perkongsian yang dimuat naik di laman Twitter miliknya, Sathish Sarma telah menceritakan bagaimana seorang scammer tidak menjadi memilihnya menjadi mangsa gara-gara beliau seorang India.

Just received a scam call to my house phone.

Me : Who r u? What u mean by I got court notice?

Scammer : You Indian ah….sorry kita tak tipu Indian. Only Malay and Cina saja kita tipu.

— Sathish Sarma 🇲🇾 I'm Malaysian. (@SathishSarma) November 20, 2019

Dalam perkongsian itu, Sathis berkata bahawa dia telah mendapat sebuah panggilan melalui telefon rumahnya. Beliau kemudiannya diberitahu bahawa panggilan tersebut di atas perintah mahkamah, Sathish yang dalam keadaan terkejut terus menanyakan kesahihan perintah itu.

Namun, setelah scammer tersebut mendapati bahawa beliau adalah seorang India, mungkin berdasarkan cara percakapannya, scammer itu tidak jadi untuk meneruskan niat buruknya itu bahkan telah memaklumkan bahawa mereka hanya mengenakan kaum Melayu serta Cina, dan bukan India.

Beliau memilih untuk mengambil perkara itu terlalu serius sempat berjenaka dengan dengan meminta orang ramai untuk mengaku diri mereka sebagai India demi mengelak daripada menjadi mangsa scam.

Menerusi bebenang yang ditulisnya, beliau turut menasihatkan orang ramai agar tidak mudah percaya dengan mana-mana panggilan yang meragukan dan supaya tidak memberikan maklumat peribadi diri kepada sesiapa.

Susulan dari tularnya tweet berkenaan, rata-rata netizen terhibur dengan kenyataan bahawa scammer tidak mengganggu orang India.

Jadi bro,bila scammer call…Talk in indian accent pekat2 sampai dia fed up😂boleh try bos 👍 last sekali cakap kipidap don gibap

— KamabokoGonpachirouuu (@DaniIzxt) November 20, 2019

How do i intro myself as indian? Gotta learn this la!

— ElJefe Lissa Angking (@LissaLaila) November 21, 2019

— Paul Ooi (@psunster) November 20, 2019

Ada juga netizen yang membuat andaian bahawa orang India tidak menjadi sasaran scammer kerana mereka tidak mempunyai duit. Tetapi respon Sathish sangat bersahaja dan tidak lokek melayan netizen tersebut.

That fella must have thought Indians no money lah…..

Namun terdapat juga beberapa netizen yang berkata scammer tidak cuba menganiaya orang India kerana mereka terdiri dari kaum yang sama.

— ناديه | nadia (@MiraNaddd) November 20, 2019

They don't cheat their own people. Maybe?

— Dignified Carrot/Lobak Bermaruah (@ExTTTC) November 20, 2019

Perkara ini tidak sepatutnya diperkatakan kerana selain bersifat serkap jarang dan prejudis terhadap sesuatu kaum. Selain itu, tweets sebegini dilihat terlalu bersifat perkauman.

And I notice few replies that saying the scammer don't cheat Indians cz they are same race.

I don't know abt the scammer but 1 thing for sure.

I ain't gonna be labelling anyone for cheating/scamming based on their racial profile.

Diharapkan dengan perkongsian ini, orang ramai tidak lagi mudah tertipu dengan modus operandi sebegini. Jika anda mendapat panggilan yang meragukan, terus letak panggilan tersebut demi menggelakkan diri daripada ditipu.

Semalam, tular sebuah video yang memaparkan pihak berkuasa menyerbu markas sindiket penipuan atas talian di Cyberjaya. Klik pautan di bawah untuk bacaan lanjut.

Sanggup Terjun Bangunan, Imigresen Serbu Markas Sindiket ‘Online Scam’ Terbesar Di Cyberjaya

Ketahui Jenis-jenis ‘Scam’ Yang Wujud Dan Rakyat Malaysia Percaya

Lihat Cara ‘Cool’ Peguam Ini Tangani Scammer


Kerana ‘Budi Bahasa’ Aku Dapat Semula Tiket Refund AirAsia

Aku ada terbaca status sorang mamat ni, penerbangan dia ke Kuala Lumpur delay setengah jam di Bali. Sudahnya dia terlepas penerbangan balik ke Penang sebab gap masa antara flight tu yang cuma sejam.

Diri sendiri yang salah, tapi maki hamun pihak airlines. Siap buat report polis bagai, kononnya nak tegakkan benang yang basah. End up diri sendiri yang kena kecam secara berjemaah.

Aku rasa korang pun ramai yang dah tahu tentang isu ni, jadi tak perlu lah aku nak cerita panjang lebar lagi.

Sebenarnya aku pun bukan lah pandai sangat dalam bab connecting flight ni, dan aku rasa ramai lagi otai traveler yang boleh bercakap tentang hal ni. Knowledge aku pun bukannya tinggi mana, masih lagi level newbie omputih kata.

Tapi satu benda yang aku kurang gemar dengan mamat tu; cara dia berurusan dengan pihak customer service. Kenapa perlu keluar semua sumpah seranah puk****, bab*, sial, dan bodoh semua tu bang? Apa salah petugas kaunter tu? Tak elok lah macam tu. Kita kan orang Malaysia. Adab kat mana? Aku syak dia ni mesti tak hafal rukun negara.

Okay ni aku nak bagi contoh sikit tentang bagaimana sesuatu yang mustahil pun kita berpeluang untuk dapatkan kalau sesuatu urusan tu dibuat dengan cara baik.

Awal tahun hari tu aku ada tolong belikan tiket untuk sorang mamat ni, rakyat India. Dia nak balik kampung dia di Tiruchirappalli (Trichy) kat Tamil Nadu. Tapi disebabkan masalah komunikasi dengan dia, aku dah terbeli tiket ke Visakhapatnam (Vizag) di Andhra Pradesh.

Ah kacau, tiket dah confirm, flight itinerary pun dah keluar. Kalau salah tarikh tu boleh lah tukar lagi, tapi kalau salah destinasi? Memang tak boleh buat apa wei. Kena book tiket lain lah jawabnya.

Jadi aku cuba mencadangkan dia untuk ambi train dari Visakhapatnam ke Tiruchirappalli. Aku akan support tiket train tu. Tapi dia tak mahu. Malah dia kata aku gila. Jarak Vizag ke Trichy tu bukannya dekat, hampir 1200 kilometer. Perjalanan train tu pulak akan mengambil masa lebih daripada 23 jam. Dan dia tak mahu membazir masa kat situ.

Jadi atas sebab kesilapan sendiri, aku terpaksa gantikan tiket yang baru ke destinasi yang sepatutnya dia turun. Melayang duit aku woi. Tapi nak buat macam mana, dah memang salah aku. Wajib lah bertanggung jawab.

Lepas je selesai urusan aku dengan mamat tadi, tetiba hati aku tergerak nak hantar satu email ke pihak AA.

Aku tulis email tu dengan ayat sopan dan ceritakan tentang ralat yang berlaku dengan nada sedih. Aku turut memuji-muji syarikat penerbangan yang dah sembilan kali dinobatkan sebagai juara dunia ni.

Aku cerita tentang semua moment best masa aku naik flight depa pergi ke macam-macam negara. Berbunga-bunga ayat aku dalam email tu dan dalam masa yang sama, aku selitkan permohonan untuk batalkan tiket flight yang aku tersalah beli tu, haha.

Aku tahu apa yang aku mintak tu adalah mustahil. Sebab mengikut terma pengangkutan udara pada artikel 4.3 dan artikel 5.1, takkan ada sebarang pembatalan yang boleh dilakukan setelah tempahan berjaya dan itinerari dihantar.

And guess what? Selang dua tiga hari lepas tu, aku dapat satu email dari AA yang mengatakan tuntutan yang aku buat tu dah submit ke pihak bank. Maknanya depa dah baca la email aku tu! Aku agak gembira, tapi juga terkejut dalam masa yang sama sebab perkara yang mustahil betul-betul dah jadi nyata.

So apa yang aku nak tekankan kat sini adalah kesopanan tu sangat penting dalam apa saja yang kita lakukan dalam kehidupan seharian. Tak kira dengan siapa pun kita berurusan, cubalah gunakan bahasa yang baik.

Hati manusia ni lembut sebenarnya. Kalau nak mintak sesuatu, mintak lah dengan cara baik. Sama jugak bila kita berdoa pada Tuhan, wajib lah panjatkan puji-pujian dan syukur ke hadratNya dulu sebelum minta sesuatu. Itu lah yang dinamakan adab. Dapat tak dapat tu belakang cerita. Yang penting adab nombor satu.

Adab tu memang tak berpakaian, tapi kita tak perlu malu untuk tunjukkan.

Adab ni terlalu luas pengertiannya kalau nak dijelaskan, dan aku bukanlah pak ostat yang layak untuk bercerita banyak tentang ni. Tapi itulah dogma yang satu. Yang perlu kau terapkan dalam semua urusan. Bukan dengan cara mengeluarkan kata-kata kesat dan makian.

Bak kata pepatah omputih, “you are what you said.”

Maknanya kau adalah apa yang kau katakan. Jadi apa yang keluar dari mulut kau tu, itulah gambaran tentang diri kau sendiri.

Ala setakat terlepas flight tu, redhakan je la. Ikhlas kan hati tu sebab silap sendiri. Sometimes travel disaster can make a good story.

Takpelah hilang sedikit duit, yang penting jangan hilang respect.

Ok dah lah, penat pulak menaip panjang-panjang pepagi Isnin ni. Pada yang bekerja tu, selamat bekerja. Pada yang travel tu, jaga kelakuan anda di tempat orang. Anda adalah duta kecil bagi Malaysia, ingat tu.

Pada yang sedang memandu, pandulah dengan berhati-hati dan ingatlah orang yang tersayang. Kalau takde orang tersayang, ingatlah saya.


Kerana Coronavirus, Kerajaan Jepun ‘Hadiahkan’ 2,000 iPhone Buat Penumpang Kapal Persiaran

Kehadiran wabak coronavirus sememangnya membuatkan orang ramai panik. Tidak kurang juga mereka yang menjadi saspek kepada wabak yang merebak dengan pantas ini.

Nampaknya pelancong yang melancong di Jepun juga tidak terlepas daripada menjadi wabak yang ditakuti ramai ini.

Terbaharu, seramai 3,500 penumpang kapal cruise beserta anak kapal terpaksa dikuarantin lebih seminggu di dalam kapal selepas dilaporkan hampir 170 penumpang disahkan saspek kepada wabak coronavirus.

Sehubungan dengan isu yang berlaku, pelayaran kapal cruise yang berlangsung selama dua minggu dan sepatutnya berakhir pada 10 hari lalu telah diminta untuk meneruskan pelayaran bagi mengelakkan orang ramai di darat berjangkit.

Keputusan yang dibuat ini secara tidak langsung membuatkan para penumpang berasa tidak selesa dan panik dengan keadaan sekeliling yang dipenuhi dengan wabak. Tidak kurang juga mereka yang risau dengan stok ubat-ubatan yang semakin berkurangan di dalam kapal.

Dalam usaha untuk menenangkan para penumpang, Menteri Kesihatan Jepun telah menggunakan ‘kuasa’ teknologi dengan menghadiahkan sebanyak 2,000 iPhone dimana setiap kabin bakal menerima sebuah iPhone.

Penawaran iPhone ini sekaligus membolehkan para penumpang lebih mudah untuk berhubung dengan doktor mengenai keadaan kesihatan yang dialami serta menerima pengumuman terbaru mengenai wabak coronavirus. Setiap iPhone ini turut dilengkapi dengan servis daripada SoftBank yang membolehkan para pengguna memuat turun aplikasi yang tersedia di negara tersebut.

今回、#ダイヤモンドプリンセス号 の乗客の皆様へ、厚労省、SB社、LINE社の連携の下、LINEを入れたiPhoneを2000台をご提供させていただきました

LINE経由での乗客への情報を提供を実現し、さらに心理カウンセラー、医師へのオンライン相談が可能となりました

— 舛田 淳（Masuda Jun）／LINE (@masujun) February 14, 2020

Pastinya sebuah pengalaman yang unik buat para penumpang selepas mampu berlayar hampir empat minggu serta menerima iPhone namun terpaksa berjaga-jaga bagi mengelakkan daripada berjangkit dengan wabak yang sangat merbahaya ini.

Apple iPhone 9 yang bakal dilancarkan pada Mac ini mungkin ditawarkan dengan harga serendah RM1,600 sahaja. Ketahui juga isu mengenai saman iPhone daripada firma dari Perancis ini.

iPhone 9 Mungkin Ditawarkan Dengan Harga Sekitar RM1,600 Sahaja

Apple Sekali Lagi Disaman Kerana ‘Sengaja’ Memperlahankan iPhone


Kerana Cristiano Ronaldo, Jualan Shopee 9.9 Super Shopping Day Meningkat 3 Kali Ganda

Ternyata percaturan Shopee untuk mengambil pemain bola sepak terkemuka dunia, Cristiano Ronaldo sebagai duta 9.9 Super Shopping Sale membuahkan hasil apabila untuk tahun ini, jumlah pesanan ketika kempen ini berlangsung meningkat 3 kali ganda berbanding 2018.

Ian Ho, Pengarah Urusan Serantau, Shopee berkata, “Sebagai pencipta 9.9 Super Shopping Day, kami bangga melihat acara membeli-belah utama kami menjadi tarikh penting dalam kalendar membeli-belah dalam talian di rantau ini. Disebabkan oleh pertumbuhan dan kejayaannya yang berterusan, para peniaga runcit luar dan dalam talian serta laman web membeli-belah dalam talian lain telah mengalami demam 9.9.”

Berikut adalah beberapa statistik menarik 9.9 Super Shopping Day ini.

Kerjasama antara Shopee dan Cristiano Ronaldo telah menyaksikan permulaan yang berjaya. Iklan televisyen pertama Cristiano Ronaldo dengan Shopee mendapat sambutan hebat dengan 35 juta tontonan dalam talian setakat ini, manakala persembahan ‘Shopee Dance’ oleh ikon bola sepak ini telah disaksikan di seluruh dunia.

Jenama-jenama berprestasi tinggi menyaksikan purata peningkatan 6,780x dalam trafik dan 400x peningkatan dalam jualan berbanding dengan hari biasa.

Walaupun ramai yang beranggapan iklan Shopee dan Ronaldo ini agak melucukan, tetapi ianya sangat berkesan dan impaknya dapat dilihat serta merta.

Kami yakin anda juga pasti antara pembeli baharu di Shopee selepas melihat Ronaldo menari Shopee Dance. Tahniah juga buat Shopee kerana berani gamble dan membuat pelaburan besar untuk menjadikan Ronaldo sebagsi duta kempen ini.

Untuk berita berkenaan laman beli belah atas talian yang lain, boleh tekan pada pautan di bawah.

Netizen Terhibur Dengan Iklan ‘Pelik’ Cristiano Ronaldo Untuk Shopee

5 Gadget Berbaloi Anda Dapatkan Sempena Jualan 9.9 Lazada

Ini 4 Pilihan ‘Headphone’ Terbaik Yang Bersesuaian Dengan Gaya Hidup Anda


Kerana Cuai, Budak Naik Basikal Terlepas Ke Jalan Dihentam Kereta

Sebagai ibu bapa kita hendaklah selalu peka dengan keadaan sekeliling anak-anak, jangan kita terlalu leka sehingga menyebabkan perkara yang tidak diigini berlaku kepada anak-anak.

Baru-baru ini tular satu rakaman video di media sosial Facebook Penang Kini, yang memaparkan seorang kanak-kanak dilanggar oleh sebuah kereta dihadapan rumahnya.

Berdasarkan rakaman CCTV tersebut yang menunjukkan pintu pagar sebuah rumah tidak bertutup, kanak-kanak tersebut dilihat bermain dengan basikal sebelum meluru keluar ke jalan sendirian.

Menjengah keruangan komen diperkongsian tersebut, seorang netizen memberitahu bahawa bapa kepada kanak-kanak tersebut dilaporkan sedang membasuh kereta ketika anaknya itu keluar daripada pagar rumahnya.

Nasib kanak-kanak tersebut tidak begitu baik apabila dia dirempuh oleh sebuah kereta yang kebetulan sedang lalu di hadapan rumah kanak-kanak tersebut.

Sejurus selepas kemalangan tersebut, jiran-jiran serta ibu bapa kanak-kanak tersebut dilihat terus berlari menuju ke arah kereta tersebut bagi memeriksa keadaan kanak-kanak itu.

Rata-rata netizen meninggalkan komen dengan mengatakan kerisauan mereka terhadap nasib kanak-kanak malang tersebut

Ada juga netizen yang menyalahkan ibu bapa kanak-kanak tersebut kerana dikatakan cuai dalam memastikan keselamatan anak mereka itu.

Ibu bapa dinasihati supaya sentiasa memerhati anak-anak mereka yang masih kecil bagi mengelak daripada kejadian yang tak diingini sebegini berlaku.

Terdahulu, seorang pemandu Honda Jazz melanggar kereta pelumba negara gara-gara tidak mahu membayar tol. Klik pautan di bawah untuk bacaan lanjut.

Elak Bayar Tol, Netizen Cari Honda Jazz Langgar Kereta Pelumba Negara

Ibu Bapa 8 Mangsa Tragedi Langgar Terkilan Dengan Keputusan Mahkamah

Tular Video Lumba Di Jalanan, Netizen Mahu Basikal Lajak Diharamkan Atas Jalan Raya